Loe pakkutaknang mae ri pihak-pihak tentang antekamma pelaku pengancaman senjata api ri Istana Merdeka kulle angguppa senjata api akhirna terjawab. Senjata apo anjo na lukka battu ri purina burakne na. Singkamma na kutip battu ri CNNIndonesia.com, senjata api na eranga Sitti Elina baine menerobos Istana Negara iamiantu patanna purinangna tersangka merek-merek na alle battu ri pammolikanna.
“Senjata anne nampai siallo riolonganna na alle anjo tersangkayya secara merek-merek purinangna pata, kemudian na erang riwattunna lantanak ri Istana”, kanangna direktur Reserse Kriminal Umum (Dirreskrimum) Polda Metro Jaya Komisaris lompo Hengki Haryadi, Rabai (26/10).
Ri wattunna melakukan pendalaman, polisi angguppa kebenaran kana Sitti iamiantu warga Koja, Jakarta Utara anne berkaitan siagang kelompok radikal. Tersangma takhubung siagang sikuntung akun medsos.


2021. Battalak sannak battalak na. Ping tallu ka ni tipu siagang ni balle balle ii siagang tau antu sannak ka ku percayai. Anne sannak pakrisik na mae ri nakke kodong. Pakrisik pakrisik memang tong sannak pakriik na. Bangngi bangngi kamma anne ngarruk ka ngapa kulle iyaa kamma ajo kodi na me ri nakke, apa salah ku kodong mae ri iyaa? Berkali kali mi na pakkana kanai ka. Nampa lekba todong 2 allo sebelum ku ultah ni sare ka kejutan special antu tena ja lekba ku harap kan nakke, tau paling dakke ku tau sannak ku tappaki nah tau sannak ku sayangi na , na tipu ka. Tekamma ni sakring? Dehh sannak pakrisik na manna ni ukrangi ja pakrisik inji ni sakring.


Sitangga na taua mungkin attabungi lalang nappasiapkangi dana darurat ri masa dallekanga.Sitanggana poe taua ammiliki tujuan balinna pendidikanga, pattujuang a'bunting, ammali balla' siagang maraenga. Aga tong anjo attabung kullei napare implikasi positif ri kehidupanna taua. Nicky anne narasakangi antekama matu-matuna attabung. Kebiasanna attabung ri ca'dia akhirna anne Nicky kulei ammali balla' impiangna cash. Wattuna ca'di dibiasakanga attabung siagang tau toayya. Anjari punna ero ammali balla kulle ribali cash. Nicky anne anak muda ampatangi target taukkuru' napatuju masa dallekangnna. Nicky anne muda inji kullemi ammali balla' disaat jai tau mudayya terancamngi tenna kulle ammali balla' nasaba gaya tallasa'na anak mudayya kammayya.


Awalak na carita na, nakke ku issengi anjo taua wattu ku ri kelasak 7 smp, katte ni sare tampak mempo ri kelasak singkamma yaa, awalak na nakke ku ngai anjo wattu na niak pembagian kelasak, nakke ku cinik na ri awalak na sanna beda na siagang baine baine lainga kulle kapang ni kana cinta pada pandangan pertama. Lekba na ku coba akrab siagang iya sallo memang, iyaa na tarima ka anjari bayuang na ri kelasak 8 nampa siagang ki sanggeng na kelasak 9, nampa antama ki poeng ri sikolah tena na singkamma. Manna mamo singkamma ji SMK, tena na sallo anjo na sakring lingkungan beru. Na kana mae ri nakke erok ki putus kah bosan mi bede ri nakke.


Anjo mentodo’ pakkasiak dodonga kulleki naparek tena ji artita anne, eroki ngarruk nampa aklampa kemae kah anjo mange tenayya tau-tau. Tanre sumangak katallassang nampa singkammaki erok lannya ri linoa. Mingka biasana anne pakkasiak dodonga niak kapang rua atau tallu alloji nikasiak, lekbakna anjo biasa bajikmi issede’ pakkasiakta. Mingka Ayu niakki kapang siminggu tena mentodo na bajik-bajik nyawaba, iya ngaseng na ewa taua, punna niak ciniki, ngarruki, punna niak urangi akkana-kana, mereki nampa najanjangu anjo tau urangi akkana. Punna battui ri ballakna ri kamarakna ji tarrusuk ciccinik pilleng sollanna tena na dodong dudu. Battui pole kakdorokna biasa punna nicarita tentang anjo tampak pakkulianh tala nalulusia, larroi manna naik naurangji beserek.


Tena mi ku pikkiri’ dudui erokka ammali tiket konser na yang kajjala ka manna poe 10 juta harga na erokka tettere sibuntulu IU mentong. IU anjo pakelong baine battu ri Korea Selatan. Sallo ma erok cini ki konser na ri Indonesia battu na ji mempo ka ri SMP. Allo ku tunggu battu mi antama ma ri tampa’ konser ka tena sallo wattu konser battu tommi. Se’re menit assulu mi IU ri panggunga astaga ngapa na nia tau ga’ga kamma, teai kamma baine kammai bidadari ri paccini ku. Sannang na nyawa ku nontongi konser na sanggeng na erokmi la’busu sa’rang ku na pakamma akkelong.


Na caritai Andin malla na ammotere kale-kale ri bangngi dudua ri salah se're video TikTok na anjari viral wattu na ammotere kale-kale ri allo bangngi ammotere na ri acara na agang na ri minggu bangngi tanggala 23 Desember 2022 lalua. na bangngi dudu mi na ammotere, malla na mo ri jappaya kale-kale angngerang motoro'. Ka tangngah bangngi mi anjo wattua, anjari sepi mi jappa ya. Anne mi na pare' malla ki Andin. Tapi na cini ri dallekang na niak rua motoro' jappa anjari na ikuti mi anjo motoro' ri dallekang na supaya tena na malla dudu kale-kale angngerang motoro' ri bangngi dudua.


Nasabak tangkasak dudui Bantaeng, pintujumi guppa penghargaan Adipura. Battu ri taung 2013 sanggenna taung 2019 taung-taungna guppa penghargaang Adipura. Apakah punna niak raung mattung ri aganga, Bupati langsungji natalipong anggotana nasuroi barrasaki anjo a’runganga sanggenna tangkasak. Tania apana, nasabak jai tamuna Bantaeng, pemerintayya battu ri Jawa, Kalimantan, loe battu mange ri Bantaeng nasabak erokna ji appilajarak antekamma batena Bantaengna sanging tangkasakna. Bayangkangmi punna tuju taungmi guppa tarrusuk penghargaang. Nakuai Bupatia, tania nasabak pemerintayya ji na kulle guppa anne penghargaang, minka dukunganna masyarakatka ngaseng, najaga tongi katangkasanna tampakna massing-massing njari loe tau nangai mange ri daerahta appilajarak. Njari bajiki punna allo-allona kijaga katangkasangta.


Nakanamo lapong Jonga, Anumi paleng nakilumba lari kamma-kamma anne. Nakanamo lapong Kura-kura, Ammukopi, sarikbattang passarnmak rolong arnmoterek ri ballakku annganre jai-jai barang karnmai apa nakugassing-gassing lari arnmuko. Akkanarni Ia pong Jonga angkana, Aparno paleng nigappa, battuang kana hadiana punna nubetak miareka nakubetako? Nakanamo lapong Kura-kura, Ikaumo ampareki, sarikbattang, apa-apa nukana, ia tommo kupinawang. Nakanamo lapong Jonga, lnai-nai nilumba battu ri baccika sallang muko punna lumba larimakik nitai ulunna, erokjako? Nakanarno lapong Kura-kura, Ba, jarimi, passammak rolong arnmoterek ri ballakku. Apaji nammoterekmo lapong Kura-kura mange ri ballakna, battui mangeri ballakna annarrusuki mange ri pinggawana. Nakana ri punggawana, Riwattungku sumpaeng akjappa-jappa suluk ri tanngana paranga, niak sikayu jonga tenamo kamma natua-tuaingku, natuna-tunaingku.


Misal na anne kasus ku nakke punna erok mengantri ammali kanre kanre toh yaahh biasa na jarang niak alle nomorok antrian (kulle kapang ni panjari acuan katte tau bisnis kuliner ka). Punna nakke wattu ku antri nakke ni serobot atokah niak tau polongi antrian nakke ku cinik ciniki ji iyaa hehe punna antrian na tena ja na labbu passang mi apalagi punna anjo mbak mbak atau mas mas kah layani taua antu na polong antrian nga njo lekba na na pesan kanre na nakke ku pastikan anjo mi antu allo terakhere ku pesan rinjo nampa anjo mi parek ka tena erok moterek poeng mae rinjo.


Awalak na ku cinik ri IG, niak pasang baliho untuk baine na anjo ulang tahun wattu aa. Nampa nakke tappikkiri ka todong, kana baine ku erok ka parekkangi anu kamma anjo todong dehh kulle kapang seru anne. Anne sekre ulang sebelum na ulang tahun. Berikut na ku boya mi informasi baliho siagang biaya na, beberapa kali ku talipongi nomorok antu niaka ri baliho, mingka kurang ni gappa respon. Putus asa ma nampa hampir ka menyerah. Mingka tappikkiri ka, ngapa na tena ku boya ri google anjo baliho ultah jogja akherena ku buntuluk mi biro reklame antu memang spesialis baliho ulang tahun.


Sebelumna nakke iamiantu siswa assalak ri sala sekre SMA negeri akkule ni kana favorit ri daerah ku. Masa-masa SMA ku sanna menyenangkan, nakke aktif amminawang eskul anjari panitia pentas seni, siagang biasa assuluk dakka-dakka siagang urang-urang ku. Nakke tania siswa ambisius mingka ku pikkiri anne nilai-nilai ku. Punna ku kasiak nakke termasuk tania  siswa carakdek mingka akgauka ri urang-urang tau caradek akhirna amminawang untuk appilajarak.
Battu ri kalasak 10, nilaiku sanging pas-pasan mingka untungna tena na lekbak kurang. Mungkin ri wattung na kalasak 10 loe inja karenangku. Pakaramula kalasak 11, nakke anjari serius mae ri nilai-nilai ku sabak berupi ku isseng niak nikana jalur antamak PTN lewat jalur rapor iamiantu SNPTN.


Anggapai luka ri liman na, bangkeng na do'ko na ri sempa' ki nampa ri ba'ji ulung na se're baine umuru 20 taung arenna RS. Ri Ba'ji na ri ancam erok ri sareang je'ne terasa' ri bura'ne na nampa berui bunting bulang lalu na. Awala kejadianna anjo bura'ne na arenna AYK, anjari bura'ne na 1,5 bulang lalu a, battui daeng na ri balla na nampa anjo RS tena na sempat na pake jilbab na ka buru-burui na sungke pintu na. Larro mi anjo wattua AYK, padahal na le'ba mi RS pamopporang tena na u'rangi a'pake jilbab riolo. Tapi na anjo AYK larro dudumi tinggi emosi na ri baine na RS nampa na ba'ji mi baine na.


Nadya Hutagalung na kana anjo serangan panik ka se're pengalaman pakamalla ri tallasak na. Battu na mo anjo pengalaman na, Nadya kulle na pilajari la'bi na jagai jiwa na kalen na. Ka sarringi na turuti erok na klien na, punna tena mi akkulle na sanggupi anjari beban mi ri ulung na. Anjomi na kulle na gappa serangan panik siapa kali mi. Anjo kejadian na ri taung 2017. Na kana Nadya, anjo Kullei na gappa serangan panik Nadya Hutagalung ka ri taung 2017 lalua, ka jai perubahang ri tallasak na. Seringi pindah-pindah negara. Anjo mi na kulle na taba serangan panik.


Punna nakke pribadi ku ngai bolik bolik barang barang tena na jai agang na, nakke ammali anjo baranga kah ku ngai mentongi tena na ku parallu bawang ji. Nakke sannang nga bolik bolik rilisan fisik musik, sneakers, action figure , lainga poeng. Punna ni pikkiri ki ammake logika apa erok ni bolikkangi? Tena ja na penting dudu. Punna anji rilisik fisik akbantuk CD, kasek, atoka anjo piringan hitam ka kulle ni sambei ni langngere versi digital na ammalo spotify. Punna senakers, punna ni pikkirik sebetulna bangkeng ku rua ji, jari apa guna na punna jai sapatu sneakers tena ja ni pakei allo allo.


Fio tallangi ri sungai ka erokki na palan'nya trauma na ri je'ne ka. Anjo ngaseng agang na, na kiok ki petugas damkar ka nampa na tolong mi Fio naik ri butta ya. Ri erang mi ri balla garring tena bella dari anjo sungai ya tampa' na Fio tallang. Anggappa mi perawatan intensif Fio ri balla garringa. Hasili' rontgen ri gaukang ri kalenna Fio ta'tunjukki punna Fio anggapai cedera ri otak na. Pembuluh darah ri otak na reppe'. Na kana dottoro ka anjo  reppe' na pembuluh darah na ka Fio panik dudui wattu na ri lalang na je'ne ka ri sungai.


Winda mulaimi na lappassa baju sexy na nampa lebih nyamangi na pake baju ta'tongko ka ka malla mi appanggaukang dosa. Sikamma baju a'raga sapeda na pake ri a'raga sapeda na ngai na siagang agang na. Riolo, punna erokki palappasa stress naik sapedai sanggeng na bella, tapi na tena ji sallo na anjo la'nya' stress na. Mulai mi a'pilajara agama, sibuntulu agang rampi' na paham ka agama. A'pilajara tommi Al-quran ka Winda jarangi na sukke Al-quran ka. Sanggeng na antama mi bulang Ramadhan, kali se're na kulle na Khatam kan qur'an ka Winda, tena na sangkai punna kulleji na gaukang anjo.


Yahh lekba. Kah memang nakke niak sikedde cacat fisik ku. Punna memang tojeng niak kekurangan ku lalang fisik (misal na cacat) punna katte erok siagang kulle ni parek antu apa bajik ni parek barak kulle ni roba keadaan ta anjari labbi normal bajik punna ni parek ki (misalna singkkamma nakke, operasi ka barak nakke kulle ka anjari normal poeng). Punna tena yahh apa mi erok ni parek, ki tarima mami keadaan ta. Kulle kapang punna sikedde berbeda ki siagang tau aa jai. Mingka anjo teai ja sekre anu salah naparek katte harusuk ni pa mattung mental ta. Punna katte ni sakring fisik ta normal mingka niak beberapa tau na anggap tampilan ta unpleasing to look, sikali pii, anjo teai salang ta.


Ri battuku mo ri ballakna bainengku ri wattua. Na kioka accidong-cidong ri biring tamparang pantai seruni, anjo riwattua cafe na attampak ri biring akrungang pakkasiakku malla ka na sambarang kendaraang ka akbiring dudu mae ri biring kekekkesek.
Kanjomi pakaramula akkenal-kenal assingkamma anak muda maraenganna, anjo ri wattua bainengku sanna cantikna, siagang pakaramula mi niak ri atingku anciniki, lekbakna anjo terus-terusangma assihubungi ri sosial media. Lekbakku mi accidong-cidong ti pantai seruni amminro ma ri ballakna bainengku, tena na sallo na patalang ma kanre bangi sebelumku berangkat ammoterek, kasiakna sanna assipak ka kanangna bainengku langsung appallu, sebenarna pole anjo ri wattua sannak ma kacipurang ka ri wattunna pantai seruni sitamaji gorengang siagang minumang  ni kanre tenapa ku bassorok.


Universitas Negeri Makassar (UNM), Sulawesi Selatan, lekbakmi napasadiang proses seleksina mahasiswa berua taung 2022, anjo tau la natarimayya iareka 9.872 tau. Niak tallu jalur la nisungke untuk anne seleksia iamintu jalur undangang atau nakua taua SNMPTN. Lekbakna anjo, jalur Ujian Tulis Berbasis Komputer - SBMPTN, siagang jalur Seleksi Mandiri. Punna niciniki battu ri data taung laloa, pendaptarna SNMPTN ri UNM rateanna 11 sa’bu, na taung anne attambai anjari 18.631 tau. Mingka jalur undanganga 3.000 ji la natarima antamak mahasiswa beru, njari 16.000 lakbi gugurukmi kamase. Anjomi na ngura Alam sannang dudu wattuna naisseng kua lulusuki antamak ri UNM, natalipong ngasengi bijangna, napauang dato’ na, mange na jamaki tau toana siagang nakioki urangna nganre bakwang ri ballakna.


INFP kulle kapang termasuk ki mae ri golongan tau tau sabarak ka, labbi tepat na na ngai pile labbi na tahangi kaleng na siagang memang caraddek ki na tahan kaleng na ri muko na tau maraenga. Jari larro na antu INFP kulle ni kana momen jaranga terjadi. Kulle kapang INFP niak kecenderungan mae anjari kamma anjo. Atau ka kulle kapang kamma memang ji anne? Punna nakke pribadi tena na terlalu gampang larro anjo, selaw maki selagi tena ja niak apa apa kulle ni bawa larro. Punna ni kutaknang larro na INFP berdasarak ki mae ri pengalaman ku nakke tong ja anjari tau INFP, siagang ku pelajari tentang INFP todong.


Tukang ojek online ni taba prank battu ri anak cakdi anjari pangalaman tena na gakga mae ri ia. Ia ancaritakang kajadian niaka na alami mae ri kalengna ri sekre sosial media ni kana Twitter melalui akun arengna @nonamebat.  Ri mulanna caritanna, ia mengapload sekre foto lalang ri fotoa na paccinikang ki kanangna siagang calon pelangganna. Mingka tena alasan na jelaskan, tiba2 na batalkan, padahal @nonamebat niakmi ri titik penjemputan. Pelangganna mengaku ia anak cakdi siagang sengaja na batalkan pesananna.
“Nakke kakka-rena, nakke anak cakdi inja hahaha..” na tulisik anjo pelangganna. Anciniki hal anne na pareki urang-urang parangna gojek menyemangati ojol tersebut. Anjo ojol eroki nassu-nasuu mingka ia na rasa tena gunangna sabak anjo appesanga iamiantu anak cakdi tenapa na isseng matu-matua.


Kantor wakkele rakyat biasana suara punna niak aksi demo iareka punna niak rapa’ panting. Mingka, apa jarina punna niak agenda rapat, kantoro’ tampakna para legislatif akkantoro’ tiba-tiba heboh gara-gara niak tai cammi’. Anjomi niak kajadian ri wattungna Alex areng samaranh, angngonjok tai cammi nampa assengka mae ri kantor dewan. Ri wattu assingkamma, kantorna anjo sementara melaksanakan rapat. Akhirna, sekre ruagang heboh sabak ia.
Kajadian anjo nipakaramula ri wattunna Alex menghadiri pertemuan niaka berada ri kantoro dewan ri sala sekre wilayah. Mingka ri wattuna Tole erok antamak, tena na sangka Alex angngonjo tai cammi ri area parkiran kantoro dpr.
Sabak tena na issenhi ia angngonjo tai cammi, Alex merasa santai ri wattungna antamak ruangan pertemuan. Alex accidong ri sampi’na Mandex, urangna.


Amanah siagang kalambusanna anne Sudaryanto, tukang tangkasa ri Stasiun Tugu, Yogyakarta anne nagappai doe appa pulu appa' juta siagang HP tassimapngi ri tas salempang ketinggalangi ri loketka.Tena ammikiri' la'bu, anne Sudaryanto nalaporo'ki temyuanna anne ri pihak keamanan staisuinga. Le'bana riumumkan petugaska ri lurenga nasa'ringi kalanyakangi tasna. Appa pulo manne' kemudian anne patangna taska maeki ri ruang keamananga. Nampa Sudaryanto naciritakangi ane appel ki ri dallekangnna ATM ka, nampa nacini'ki tas ri loket. Posisina epere'ki wattuna anjo. Taska langsungi nasareang ri pos keamananga malla'ki nabukka tasja nasaba; teai pamantanganna. Anne Sudaryanto tena naissengi lalagna anne taska nia doe' appa puluh appa' juta siagang HP


Jari nakke memang ku ngai Mbak Katy Perry sanna mo sallo na, nampa akherek na anjari kenyataangi anne sala sekre na erokku paling lompo erok sik buntuluk langsung siagang Katy Perry taung lalo wattuna niak konser Witness The Tour na ri Jakarta. Naskke siagang agang ku gappa ka Meet and Greet anjo ni adakanga ri pihak na Katy Perry langsung geratis wehhhh. Singkat carita battu mi anjo wattu aa, giliranku mae sik buntuluk siagang accarita siagang Katy, dumba dumba ku wehhh! Tena na kutaknang rodong nai areng ku langsungi na kiok areng ku antu niak memang ja tattulisik ri name tag ku ri bajung ku, nampa accarita maki, nakke ku carita mi ngapa kulle ku ngai nampa ku poang kana terima kasi kah anjari tau jari na inpirasi tau lainga ammalo lagu lagu na antu anthemic ka.


Lekba, battu ri jaina give away antu ku minawangi, kulle ku pala sekre ji, anjo give away na ni adakangi ri sala sekre perusahaan motorok siagang lalang rangka na rayakan natal siagang tahun baru subangngi, anjo wattua niak 5 hadiah battu ni sare 5 pemenang, siagang anjo smartwatch anjari hadiah utama harga na lumayan, ri give away yaa anjo peserta na ni suroh parek pantung antu sesuai siagang tema na battu ri anjo perusahaanga, nakke ku pikkiri mi pantun apa bajik siagang tekamma unik na kulle ku parek, sanggeng na battu mi ri allo na ni umumkan nampa areng ku niak ri antara na anjo pala ya.


Sala sekre saratna punna niak tau la bunting iami antu umurukna antama mi umuruk 19 taung, sabak ri umuruk si kanjo secara mentalna siagang pikkiranna pakaramulami dewasa siagang pikkiranna pakaramula jernih akkulle ambedakang terea bajik terea kodi. Salaing anjo batasanna anne umuruk tujuanna untuk nilindungi kesehatanna calon bunting ri usia lolo umuruk. Sabak punna teanang ri muruk kurang battu ri umuruk 20 taunug niak resiko tinngi mange ri calon bunting siagang calon ammakna sallak.
Tena na battu ri segi kesehatan, mingka niak tompa battu ri segi kekerasan lalang rumah tangga akkulle ni tekan ka usia 19 taung anne manuruk psikologi antamak mi kategori dewasa siagang akkulle gappa hukuman untuk ni proses ri kepolisiang. Jari punna erokki bunting parallukki siap bajik umuruk siagang maraenganna.


Naia todong erok kakuasanna karaeng Malompoa, sikamma usahana lapong Mattola anjari ngaseng, akbarakkak ngaseng. Nasabak niaknamo modalakna, appaenteng tommi panggaragajiang. Nobodoi caritaya, nasabak panngamaseanna karaenga longgang-longgang mmangkami katallassanna na lanri tinulukna, attunru-tunruna ri jama-jamanna, kammaya tampa pole kasakbaranna. Tasiapai sallona allakbammi birittana I Mattola i lalanna anjo pakrasanganga, battaung kana kamponga angkana, maju sikalimi usahana I Mattola, panggaragajianna, lamung-lamunna, kammaya tampa pole ri maraenganna. Karebaya anjo sumpaleng nalanngerek tongi I Makkuraga. Na anjo I Makkuraga niak sedeng pattujunna ero' mange anciniki jama-jamanna I Mattola na nampa ero’ natuntuk angkanaya anjo tana nukokoa, nugalunga, tanana nenekku. Nasaba’ tanana nenekku nujama, erok tonga appala’ tawa.


Ri sekrena tau anak muda pasti niak idolana masing-masing, mingka biasa niak anak muda punna assigappa idolana loe giok-giokna. Assingkamma punna assi-cinik idolana anjari histeris, angngarruk, niak pole lebih parah iami antu pingsan. Kajadiang kammayya anne biasa terjadi ri saat konser-konser pakelong terkenal, singkamma konser K-Pop, iareka artis-artis barat.
Anne kebiasaan wajar mae ri tau angngaia, punna ni kasiak sannag bahagia hormone dopamine berproduksi ekstra. Rasa sannang kalabihang na pareki sekre tau tena na akkulle na control emosina. Niak sekre panilitian angkana punna ni lang-ngerek laguna idola ta, katte ni rasa sannang. Anne mi rasa sannang ni kasiaka na panjariki kacanduang, assingkamma ji punna ang-nganre ki coklat.


Austin anne angappa penghargaan aktor makabaji' ri Golden Globe ruampulo ribu ruampulo tallu. Penghargaan anne rigappai ri aktingna anjari pakkelong legendariska ri Film Elvis. Ri saweang anne Butler nakana tarima kasih ri jai tau nadukungi karirna ri industri film. Pammetayana anne Butler lahere'ki ri persaingan ketatka siagang aktor baji' maraenga. Pammetayangnna anne anjari pammetayya makase're ri Globe Awards. Butler anne berperan anjari Elvis. Anne film caritana tentang katallasa'kangna pakkelong rock and roll Amerika, Elvis Presley. Anne caritana filma niangka'ki ri sudut pacini'kangna manajerna Elvis.  Perayaan Golden Globe ka anne anjari titik bangkitna le'bana riolo angappa jai kecaman siagang pembikotan ri pelaku filmka nasaba' korupsi.


Mingka bau na anjo mi ni kana bau antu tena ya biasa siagang tena na timbulkangi efek apa apa mae ri daging na jukuk ka, kecuali punna bau na berubah mi anjari bau botto, anjo na tandakan kana anjo jukuk ka lekba mo pakarammula botto siagang tena mo na layak ni konsumsi. Pada umum na jukuk ri jeknek laut ka antu na punnai bau antu labbi amis ni bandingkan siagang jukuk jeknek tawar. Anne hal na nasabak jukuk jekne tawat tena na jai menumpuk TMAO mae ri kaleng na kah lingkungan na tena ja na asin dudu. Katte tena ni parallu khawatir siagang anjo bau amis ri jukuk ka.


Battu na ri kalipasa sanggeng na lintah, punna ri kalipasa ri lalang toling nga kulle na parek kurang labbi meradang kulit na toling na ri lalang na, kah bangkeng na anjo tarrang ngi. Punna ni pasuluk ki ammake alat tertentu, tassipi ki nampa langsungi ni pnatama ri alkohol. Kamma tong mi anjo siagang kasus lintah, mingka ri hidung. Kulle kapang anjo lintah yaa battu ri lintah caddi mingka lompo mi na kana kanjeng mami. Ni alle na anjo lintah yaa labbi sessai daripada kalipasa, kah anjo lintah yaa sannak licin na harusuk niak 2 asisten na tahan anjo anak anak kamaseanga kodong.


Jai konsep kulle ni pake ni kurangi tumpukan loroa ri TPA, mingka infrastruktur na siagang pola pikir na masyarakat ka ri nagara ta tena pa na mendukung barak kulle anjo ni parek, mindset na masyarakat ka kamma kamma ji anjo sekitar “kumpuluk ki, angkut ki, buang ngi” teai “Kumpuluk ki, pisai, manfaatkangi, angkut ki, buang ngi”. Kulle ni pisahkan anjo loroa antara organik, anorganik, siagang B3 rumah tangga anjo sannak mo sessa na palak ampun mi, manna mamo lekba ni pisah kan, punna ni alle mi ri gerobak sampah yaa ujung ujung na ni pasekre ji poeng moterek, jari tena ja guna na.


Salah kiok? Bahkan labbi nahh! Nakke salah kiok ka, salah tau ka, nakke tena ku sadar, siagang nakke ku minawangi iya lalang na tallu menit. Kejadian na anjo terjadi ri transmart Padang. Anjo wattua nakke mae si pakrua siagng agang baine ku. Nampa niak talipon antama, ternyata agang ku lainga. Na kana erok ki minawang siagang katte. Iya na palak ka annayang iyaa ri lantai rua. Nakke nayang ma sambil ammalli pizza (pizza na ni balukkang 12.000 sekte potong). Nampa lekba anjo antama mi Video call na bayuang ku. Nakke ku angkat mi. Battu ri bella nakke ku cinik agang ku anjo kutayang nga, ku battu ii mi nampa ku tawarkangi pizza.


Punna ammoterangi tau paking nisayanga, nassami anjari salah sekre trauma bage kitte nasabak pakrisiki nyawayya, tena nitarima kenyataanga. Mingka paralluki ewai anjo ngaseng nasabak manna apa nigaukang tala tallasaki pole tau ammoteranga. Anjo traumayya kulle naparek naung kakka’balanna kalengta, annemi kulle pitabaiki garring, lannyaki napsuta untuk angnganre. Njari paui ri kalengta kua kulle jaki laloi anne kajarianga, nampa pasuluki pakkasiakta, punna erokki ammarrang, marrangki, punna erokki akgora, akgoraki, punna erokki ngaruk, angngarrukki. Taeki boli’-boliki nasabak kullei anjari depresi. Lekbakna anjo boyai apa kulle kiparek sollanna lannyaki pakrisik nyawata. Ammacaki bo’bok kah, cicciniki pilleng, mangeki akkarena siagang urangta. Mangeki jappa-jappa, siagang maraenga pole.


Ri tujunna kamma anjo tikring naukrangi mami sekrea carita lekbaka anjo mange kajariang riolo angkanaya, ri tompok:na buluk timboranga niak se’re batu lompo, i lalanna anjo batua niak pakkakasak bulaeng, na tena tong tau barani akreppek-reppesek anjoreng nasabak mallakna taua ri pakammikna, iamintu rassasa lompo pakanre-kanre tau. Nakanamo lapong Buta, Kere baji lapong Pesok punna mangekik anjoreng ansaungi nyawata, nasabak inaimo anngissengi sikrakan nakamaseangkik Allahu Taala na nikkulle ambongkai anjo rassasaya." Nakanamo lapong Pesok, "Ba, tena masala punna attua tonjako andengekkak, nasabak paklalangang mabella na masukkarak keremi romang luaraka la niola siagang rua tallu tongi binanga luarak la nipammaloi taua.


Rua minggu anjo NB na rahasiakangi anjo kejadian tena baji' ka ri totoa na punna le'ba ki ri perkosa. Na issengi na totoa na anjo kejadianga ka agangna NB pawwangi. Anjo peristiwa perkosaan ka na taba NB le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015. Na kana NB mallaki NB ri kallarroi totoana siagang na pa'risi nyawa na totoana punna na issengi anjo kejadianga, anjomi tena na pawwangi. Tapi na tena na sangkai NB punna salah se're agang na, na pawwangi totoana NB. Ka sebelum na NB le'ba ki na carita anjo kejadianga ri agang na punna le'ba ki ri perkosa andik kalasak na.


Sebagian lompo anak baine anne ambaniki siagang amma'na. jai hal kulle riapanjari obrolan amma'na siagang anak bainena. Jai tongi hal kulle riparallu anjari alasan appare'kegiatan apakarannu rannu siagang. Entah anjo tentang fashion, kanreang, make up siagang urusan bayuanga. Jai hal apakarannu-rannuang kullei rikenang singkamma siagang amma'na. Nakke nassai naceritakan aga kurasakan siagang kupikkiri' ri amma'ku. Nia' se're pangalamang puluhan taung tena kulle takkaluppai siagang amma'ku. Anne kenangan terjadi wattuku ca'di. Pammantangangku anne teai pamantangang jai penghasilanna. Tau toaku kule inji napasikolaiya ri TK. Wattuna ammotere' na jemputka amma'ku anjappa punna ammotere ribandingkan anak-anaka maraenga rijemput siagang motoro' dan oto. Manna mamo anne jappa bangkenga tapi kenanganka anne anjari berkesan siagang appakarannu-rannu.


Coba mi ki perhatikangi tekamma cara na katte ni bolik kanre kanrea. Anjo kanre kanrea biasa na anjari labbi tippa bari punna cara penyimpanan na tena na cocok. Anne mi termasuk tongi mae ri pemilihan na siagang ni pake na tampak kanre kanrea antu tena na sesuai. Punna ri ballak ta katte hangat ki siagang lembab, ki hindari bolik kanre kanre ri tampat tak buka ka. Manna mamo katte ni pake antu pattutup pattutup ka punna ni bolik ki anjo sesa na kanre kanreang ta , anne upaya ya tena na gannak bawang kulle na cegah pertumbuhan na jamur ka siagang bakteri na parek ka botto.


Ri wattunna sementara niak ri ruangan Fraksi PD DPR, Jumat (17/6/2011), appulo wartawan langsung amborongi ruang Fraksi PD ri lantai 9 gedung Nusantara I DPR. Andi Nurpati, ia sempat assulu ri ruang rapat pimpinan, kamma tau ta’bangka. Saba’ ri dallekangna pakkebu appulo jurnalis antayangi nampa na tahan untuk erok na wawancarai.
“Nakke erok mae ri wc,” kanangna singkat menanggapi wartawan niaka erok wawancaraii. Mingka, entah apa ri pikkiranna mae ri baine assala sulawesi anne, ia justru antamak ri wc burakne. Langsung, wartawan anciniki ibu Andi Nurpati salah antamak wc, jari niak wartawan anyarangi. “Ibu, anjo wc burakne,” kanangna anjo wartawanga.
Ketua Divisi Komunikasi Publik Partai Demokrat anjo niaka a’biring na tongkomo pakkebu wc na, na sungke motere. Mingma Andi kacinikang tena na siri’-siri’ sabak loe wartawan anciniki.


Passabakkang sibakji todo’ anjo punna niak tau tala eroki antri sallo. Jai kajariang tau ammakji nasabak niak tau teai antri, eroki silangsungngang gang. Deh ka nupancingi anjo towwa sollanna larroi. Salah sekre tampak biasa taua antri iareka di SPBU. Punna jaimi anjo oto antri, biasa niakmi tau tena na sakbarak njari appolong-polongmi antu mae antrianga. Kammai lekbak niak tau nabakji tau maraeng jiaka ri dallekangna nasabak teai nisare riolo nampa nassui dende. Mustina antri taua bajik-bajik, teako malah larroi, tenana na ngali’-ngali’ dende. Punna ia nipakaminjo pasti larro tonji. Anjari masalah, nasabak ia erok silangsungngang mingka ia todo’ ammakji ka ballisiki nasabak tena nisareangi tampak maju ka anjo ri dallekangna sumpadek kijai antri toowa konjo. Anjomi biasa pare herangi taua tenana siri’-siri’na


Pelaku iamiantu Agus Saputra ni jakkalak ri tampa paccokoangna, Desa Tanjung Raya Kecamatan Sanga, Sattu (1/10/2022) ri allaloa. Salain pelaku, niamankan poeng sikuntung barang bukti berupa sekre pucuk senjata api ilegal ia napakea wattunna paija’ senjata. “Niak se’re  pelaku berhasil nijakkalak, sedangkan pelaku maraeng sementara niodangkang ri pakdukkuangna”, kanangna Kapolres Muba AKBP Siswa melalui ri Kapolsek Sanga Desa Iptu Imam Dipsa Maulana, nidampingi Kanit Reskrim Ipda Nasjrin.
Aksi paija’ tembak na gaukanga anne pelaku, kanangna Imam, terjadi ri allo Minggu (17/7/2022) ri allaloa. Ri wattua korban As sementara ammantang ri biring akrungang untuk anyambei ban oto sabak aklappoki. Secara tiba-tiba pelaku siagang urang a battu ammake sapeda motoro. Pelaku Agus langsung paija’ senjata apk mae ri arah korban siagang appalak doe 200.000 sakbu kanangna.


Kabarak na anjo netizen nga na gappai belatung ri Nasi Padang na sempat ki heboh ri media sosial. Ternyata memang riolo lekba mo jai kasus kamma anjo niak belatung ni buntuluk ri kanre kanre na. Belatunga antu munculuk ki secara alami ri kanre kanre aa antu memang tena mo na bajik, bottok mi. Jari punna anjo kanre kanreang nga sanggeng ne niak mo belatung na, tanda na anjo kanre kanrea tena mo na layak ni kanre. Pengalaman ak nganre kanre kanrean antu niak mo belatung na ternyata lekba mo niak ni alami ri beberapa tau netizenga. Ni rangkum ki battu ri berbagai sumber, anne mi kisah menjijikan na netizen nga lekba ka na buntuluk.


Niak tau asing angngerangi motoro' lompo na minawangi ka ri bokoang na motoro' ku. Tena ku issengi angngapa na amminawangi ka ri bokoang. Tena kulle ku kaluppai anjo kejadian ka ri tanggala 12 Mei 2022 lalua. Ka erok ka tettere ri balla ku ka niak acara na purinangku. Erok mi sampe ri balla ku tapi na anjo tau asinga masih niak inji ri bokoangku, ku tettere mami ku gas motoro' ku na ku tettere sampe ri balla ku. Ka anjo tau asinga nyata na agang na purinangku ri balla, erok tongi mange ri acara na anjo mi na niak ri bokoang ku tarrusu sanggeng na sumpaeng. Malla ku mamo poe ku kana tau erok panggaukang kodi ri nakke.


Teai erok Farhan sareangi pamopporang anjo ngaseng ka punna na kanai karenayyang anjo bully a kullei na ulangi poe pa'gaukang na ngaseng. Jai poe tau bully ri sikola na, teai ji anjo tallu taua. Sebelum na riolo niak tallu tau anjari tersangka utama a'pare parundungan ri Farhan, anjo AA, YLL, na HN. Peranna anjo AA anjari pabeso' tas na Farhan. Punna YLL peran na na video anjo pa'gaukang na ngaseng. HN anjo ri issengi  anjari ketua kalasak na  amminawangi na bully Farhan nampa na pakkioki kana-kana tena baji'. Erok rongi poe na suruh anjo AA na YLL erok ba'ji kalenna Farhan.


Punna luluski taua ri tampak pakkuliang, apalagi anjo tampak paling nikerokia, nampa tenaja dekkengta, tenaja kibayarak, paralluki sukkuruk ri Karaengata’ala nasabak nagampangkangi katallasangta. Pakkasiak paling sannang punna luluski iamintu nasabak kulleki pakarannui tau toayya, tenamo betai anjo pakkasiaka. Saking rannuna tau toayya biasa napa’jallangki mange ri bijangta ngaseng, tau ri ampik ballakta, tena lakbusukna napauang taua. Tania pole siallo atau rua ngallo, manna sallang punna nau’rangi issede’ pasti nanawa-nawami wattungta lulus. Nakuai taua punna niak anu sannang ri katte, teaki kaluppai pasuluki barakka’na, misalna ammalliki kanre-kanreang nampa kierangi ri ballakta. Atau kiballiangi tau toata apa nangaia, nasabak punna rannui tau toata, singkammaji siagang kipakarannui Karaengata’ala.


Niak baine na bura'ne battu ri Inggris ta'bangkai ka anjari tau kalumannyangi. Ka anggapai harta karung sikamma koin bulaeng umuru' ratusang taungmi wattu na na baji'ki balla na. Anjo wattua na baji'ki bagiang palluna. Awala na bainena anggapai cangkiri' ca'di. Ta'bangkai na cini ka lalang na anjo cangkiri' ca'dia niak 260 koin bulaeng. Le'ba na ri teliti anjo cangkiri' ca'dia anjo bulaeng na battu ri taung 1610 sanggeng na taung 1727. Na kana anjo penilitia  anjo ri gappa na koin bulaeng 260 batu na anjari arkeologi lompo battu ri Inggris, ka battui ri taung 18. Awala na battu ri gali anjo butta ri balla na na kira kabel listrik ji, tapi na niak koin bulaeng ri rawa dapara' na ratusan bulaeng lalangna.


Jaz anne rannui kullei sigappa sigang idolana Titiek Puspa. Bagi Jaz anne allo tena kulle takkalupai nasaba' kullei sigappa siagang idolana. SIgappana anne Jaz siagang Titiek Puspa nasaba' hobina akkoleksi oirangna vinyl esensial. Bagi Jaz, anne anjari momen baji'ka nalengkapi koleksina siagang bate limagna idolaku. RI allo spesial ka anjo Jaz ero'ki angalle bate limangna Titiek Puspa ri koleksi album vinylna. Jaz anne akui rannu nasaba angaina sigappa siagang Titiek Puspa kullei terwujud. Titiek Puspa anne tena sededar akkelong, tapi anjari ikon budaya Indonesia siagang lampagna mala'bumi ri musikka. Jaz anne nakagumi Titiek Puspa nasaba' kulle ngasengi akkaramula akkelong, bintang opret, ngeband, tena kurangna.


Tepat na ri ulang November laloa, nakke operasi FAM ri payudara kanan ku. Tumor jinak, mingka sannak meresahkan kah benjolan na lekba mi ak lompo antu diameter na 3 cm, singkamma bayao bantuk na. Punna nakke mangngang nampa dakkke erok menstruasi, nyeri na dededeh sannak pakaballisik na. Ri tanggalak 25 November 2021 nakke antama ka ballak garring. Sannak terbantu ta operasi ammake BPJS ri ballak garring swasra Kota Surabaya. Rasa na tena na sia sia ambayarak premi bulanan. Baribbasak na tatte 9 tanggalak 26 nakke amboya ri youtube antu tentang operasi FAM. Nampa bangngi na menjelang na operasi baribbasak na akhere na tena mo na kulle tinro kah dumba dumba ki.


Muntah antu terkadangi na parek taua antu mual ka na sakring labbi bajik, setidak na ri beberapa wattu. Mingka punna niak terjadi secara ulang ulang tak langnge kulle ki na parek dehidrasi. Ri anak anak caddi siagang anak anak, risiko terjadi na dehidrasi na pakamma tak lange lange kulle labbi tinggi, terutama punna siagang mi diare. Anne apa apa ya terjadi kah kaleng na bayi siagang anak anaka labbi caddi daripada tau lompo aa jari anjo kadar jeknek lalang kaleng na kulle labbi sikedde. Rampik na anjo, bayi siagang anak anak kulle labbi sessa nganre siagang nginung punna tak lange lange. Ri lalang otak na, niak bagian antu na atorok ki barak kaleng na kulle ak giok punna na gappa rangsangan.


Niak video viral ri facebook carita na Rio wattu na malla ri motoro' na ka rem na blongi. Anjo kejadianna ri allo Salasa tanggala 11 Januari 2022 lalua. Rio tena na sanggup na rem motoro' na ri turunan ri gunung ri daerah Maros, Sulawesi Selatan. Ka anjo wattua bonceng tallui siagang agang na anjari tena mi na kulle na tahang beban ri motoro' na. Untung na kulle ji salama' Rio siagang rua agang lainna ka na pabelokki motoro' na timbunan pasir na pare' ka warga sekitar ka anjo. Kasus rem blong ri motoro' matic na Rio, memang gampangi rem na blong ka bambang dudui rem na ka tena biak mesin brake na a'bantu na kurangi laju motoro' na.


Nai selebriti antu menurut nu paling pak jikjik ni cinik? Ngapai? . Anne mi antu foto na bapak na. Ni isseng toh, tau lekba ka na telantarkan selama lama na wattu na bapak na anjo na alami ping rua serangan jantung siagang sikedde mami na mate. Nakke ku isseng kana bapak na na parek kesalahan kesalahan caddi. Mingka gila na deh, masa tega kamma ko anjo nu buangi bapak nu sementara garring ngi, nampa nu tindas ki ri muko na jai tau? Niak beberapa sumber todong na sabbuk kana bapak na Meghan anne tuo ii tena apa apa na kodong atokah niikana miskin ngi. Meghan antu salah sekte na baine palingkaya ri lalang lino. Ngapa na iyaa tena na selamatkang bapak na anjo garring tongi kodong?.


Pissikurang kalinna mi nakke katinggalan pakribakkang, biasa passabakkang lompona iamiantu terjebak macet ri akrungang menuju bandara. Niaka ku ukrangi wattunna nakke harus akrikba battu ri juanda iareka soetta. Rua-ruanna karna macet ri akrungang tol, padahal lekbammi sumpaeng ku persiapkan wattungku supaya pas-pas mae ri bandarayya. Mingka apa poeng kajadiang ternyata niak kamacetan lakbu. Akhirna sudahmi, ku pasran mi saja lalang ri taksi. Battuku ri bandara akboyama moterek tiket. Ri wattua kulle inja ammalli tiket langsung ri bandara.
Kajadian ri Juanda harusna nakke akrikba Surabaya-Bandung ri wattua, cilakana tena niak penerbangang kanjonganna. Eroka attaya ammukona kamma anjo kusakring salloku attayang. Akhirna nakke akboya penerbangang mae ri Jakarta anjo alloa. Battu ti Jakarta naik travel mae ri Bandung. Punna battu ri Soetta ri wattja nakke mae rong ri Semarang siagang ri wattua allo jumat.


Niak kapang tallu grang naballi bulaeng Indah, naballi ammake doek naguppayya nasabak naiki undiangna. Langsungji aklampa mange malli bulaeng tallu grang. Sanna’ rannuna, napauangi liba ammakna kua niak naballi bulaeng. Napacinikang ngasengi bijanna anjo bulaeng naballia. Ammalli bulaeng nasabak Memang towwa punna erokki investasi bajiki punna bulaeng niballi nasabak tena namminro ballinna, biasa pila’ taung pila’ naikji pole ballinna. Punna erokki ammalli bulaeng, pertama kiciniki bajik-bajiki sikura karatna anjo bulaenga, bulaeng sikura murnina ka biasa anjo loe campuranna. Nampa boyaki tampak iareka terjamingmi. Ka bajik mentongi punna bulaeng niballi punna niak doekta. Investasi maki sanggenna loe bulaengta. Njari punna sallang niak undiang doek niguppa, bajik punna bulaeng niballi.


Jujuruk nakke tak lekbaki pa ngai tau sanggeng na akbayang bayang. Mingka, nakke niak sekre pengalaman sik gappa tau pantng, mantan menteru BUMN Ibu Rini Soemarno. Pengalaman ku si gappa anjo taua, sannanga. Taklappasak mae ri batena anjama antu ibuka wattu na anjari menteri, Ibu Rini tau bajik na rampu. Nakke poeng ni sare ka kesempatan sarei anjo Ibu ka cinderamata battu ri kantorok ku anjama. Kah anjo tampak ku anjama antu area terbatas jari tena na kulle ni posting poto na hehehe. Ibu Rini anne tau tena na jai giok na, baju na biasa ji siagang modelek uk na todong biasa ji, singkamma ji tau anjama lapangan nga.


Niak tonji tabunganku le’ba ku bunting anjari ammali barang-barang ri balla beru ku battu ri doe tabunganku. Alhamdulillah na ammali ma kadera, lamari, siagang barang-barang ri palluang ku anjari annyamanga ku sa’ring punna a’pallu kale-kale tena na ku balli kanreang battu asullu kulle tomma a’pare usaha kane-kanreang ri balla ku. Erokka a’pare usaha ca’di ri bidang kanre-kanreang siagang bura’ne ku, anjomi modala awal na niak mixer, oven, na komporo’ gas. Mudah-mudahan kulleka siagang bura’ne ku a’pare usaha ca’di berkah rejeki na ri balla tanggaku. Punna niak ana'ku baji' mi ekonomi ku siagang bura'ne ku anjari tena mo ku juja dudu ri doe'.


Rasana ri tau toayya anjo sipengka nasaba cerai anjo a'muru', kuring, siagang linga. Anjo masa tau toayya tena na akur siagang punna siruntu' nassami nia' siba'jina. Nia pamikiran anggapa tuang nasareang anne cobaanga. Nakke tena sadia untuk pappisaanga tau toaku. Nakke ingat ri wattuna anjo nakke histeris wattuna rita'nang ero'ko amminawang ri amma'nu atau manggenu, anjo pakkuta'nang horor dudu le'ba kugappa. Nakke sanggena anjari bambala nasaba' amboya palariang ri anjo kejadiang. Ero'ka kurasa ammuno kale kuissengi nasaba' tau toayya ero'ki sipengka. Nakke sanggena trauma punna accini tau toayya adu bawaki siagang adu fisik, nakke angarru' cinikki anjo. Nakke ingat ri wattuna agangku accarita anganre siagang pammanakangna ri allo sabtu.


Tena sijanji mingka sibuntuluki anne Ayu surang Ami, anne Ami sallomi njama anjari marketingna sekre mol ri Mangkasarak. Punna niak pakgaukang surang agang kualian ngaseng riolo, nisawalak dudu battu Ami ka sibuk dudui ri jama-jamanna. Mingka wattunna Ayu aklampa ri mol tampak anjamana Ami, sibuntuluk tojeki. Ami ji riolo kioki Atu nampa langsung todo’ sirakak. Takbangka rannui kulle sibuntuluk agang salloa. Sayangna anjo wattua anne Ami niak naparutusuk njari tena kulle naurang Ayu akkaliling ri anjo mol ka. Appalak kanami Ayu lekbakna appoto sipakrua, nampa ta’muri-muri tojek ka lekbaki sibuntuluk agang kuliana wattu taung 2007. Tena nikasiaki sampulo taungmi lakbi si isseng surang anjo agangna. Punna sibuntuluki pole parallu napasadiang wattu lakbi sallo ka jai carita erok napauang.


Sannak ku kerokki na riolo kulle lolos SNMPTN barak lekba ku battu anjama kulle ka istirahat siagang tena mo ku pilajarak hehehe. Mingka ternyata nakke tena ku lolos niak hikmah na todong. Pilajarak ku labbi labbi giat mi, wattung ku karena karena hape todong kurang mi, karena mae suluk jappa jappa todong kurang mi, yaa kamma mi anjo pokok na. Jari anjo siklus ku allo allo kamma ji anne, punna liburuk anjama atoka sementara assikola. Wattu na anjo nakke antama ka anjama baribbasak (jari nakke anjama battu ri tatte satangah 8 sanggeng na tatte 4 (appa) karueng) anjo ngaseng jamang jamang lebba mi ku jama, jari naong ma mae ri kantorok ka.


Sekre parallu nigaukang punna kodi pakkasiakta, niak kajariang tala ningai, punna nikasiaki kamma lannya sumangak katallasangta, sanging erokta ngarruk, bambangi matanta, nasabak niak tena kulle niparek, paralluki cobai accarita siagang Karaengata’ala. Kipauang ngasengmi apa pakkasiakta, kicarita ngasengmi pakrisikna nyawata. Tenamo tampak paling bajika maraenganna Karaengata’ala. Niak pole solusi kulle nisareangki nasabak Karaengata’ala naisseng ngasengi apa niparallu. Pabajiki sambayangta, angngajiki, sollanna pila’ nacinikki Karaengata’ala. Punna parallu sambayang tahajjudki, sambayang dhuhaki, nassanami la niak nikasiak perubahang ri katallasangta. Kicobami rolo’ kigaukang nampa kikasiaki kalengta. Loe tau nakasiaki perubahang selamana nagaukang bajik-bajika. Sannangi pakkasiakna, sannangi nyawana tenami na dodong dudu, nasareang ngasengmi ri Karaengata'ala.


Iangaseng tau a sanna rannuna punna angguppa undian berhadiah. Mingka katte paralluki waspadai bahaya panipuang ammake arengta iareka na kirimika link tena ni isseng saldota lakbusuk na alle. Loe upaya na gaukang sekrea panipu supaya akulle gappa korban, sala sekrena iami antu naikna tersebar link palsu na kana undian padahal patipu. Upaya panipuang ammake link anne ni kana tongpa sabagai phishing. Biasana modus phising loe na sebar melalui sms, media social, iareka aplikasi pesan singkamma WA, Line siagang telegram.
Kamma mi anne biasana modus na jalankan. Anjo tau patipu annelpon mae ri katte nampa mangngaku sabagai sekre perusahaan untuk ampauang kana katte ammeta undiang hadiah. Punna ni tappaki, manna mamo punna ni pikkiriki kana tena lekbak amminawang kuis iareka undiang apapung.


Rini nangai mentongi aklampa-lampaya mange ri kota maraenga, manna kale-kalengna aklampaji. Niak kajariang wattunna ri Surabaya, la aklampai mange ri pasarak Turi, lekbakmi passang tike’ bus kale-kalengna, napilei tettek sampuloa. Mingka anne pas anjo alloa, niak agangna kioki sibuntuluk ri sekre tampak. Njari sibuntuluk memangmi tettek sagang tuju, naperkirakangi sekre jang anjo ganna’mi accarita surang anjo agangna. Sitojeng wattunna sicinik, sallona accarita, makka’-makkalak sipakrua, appoto-poto saggenna tena nakasiaki kua tettek sampulo sekremi anne. Wattunna cinik jang, nampaiki takkallasak nyawana Rini nasabak nassa aklampami anne bus na. Napaumi ri agangna anu niak la na mangei mingka tenamo na anjari nasabak nassami nibokoina ri pakdongkokangna.


Anjo pasangan nga ri Korea Selatan tena na sirik sirik pa cinik cinikangi ri media sosial siagang na rayakangi hari jadian na iyaa ammake cara tena yaa jai singkamma na, singkamma ame ri spa siagang sipakrua, nganre ri restoran merah, sanggeng na apparek photo shoot ri Studio ammake antu baju kembarak ka. Ni pake ano baju kembarak ka anne ni anggap anjari gaya busana antu paling populer ka ri kalangan na milenial ka. Biasa na, anjo anak anak kulaih yaa atokah remaja yaa rinjo biasa na pake bajung antu singkamma ya. Bahkan iyaa tena na segang segan na malli busana battu ri desainer ternama ya singkamma Sweet Bong bong, Couple Market, Style, atokah Honey Plaza.


Nakke lekba ku boya barang battu sekre toko (ku isseng battu ri Instagram) memang tenapa ku erok malli lalang wattu dakke anne kah tena pa ku parallu, mingka nakke yakin ja sekre wattu ku parallu anne apa apayaa. Anjo toko aa niak ja toko langsung na ri rampik ballakku. Kah anjo toko na niak toko online na, nakke erokka cinik cinik na ulasan na ri toko online na, apalagi punna jai mo tau malli. Nakke biasama ammaca maca ulasan kodi rolong nampa ku baca bajik bajika. Punna memang anjo ulasanna kurangi ku sakring, anjo tokoa biasa sambarang na poangi tau sarei bintang sikedde nampa tena na jelasak alasanna.


Google anne nalakukangi pattappu'kang passimbungang anjama lompo-lompoang ri rua belas ribu karyawan, annang persen ri iangasenna panjama rassi wattuna. Jai ri karyawanga napertanyakangi kriteria panjama ri pattappu'kang passimbungang anjamayya anne nasaba' anne rinilai pa'bangkai jai panjama nasaba' ri wattuna bangung nagappami kalenna tena kulle naakses maraeng properti perusahaanga. Pirangna karyawan ripammariang anne sallomo anjama siagang nampai ripromosikan. Le'bana nia email ri CEO, anne emailka ri kiringi atas paccea pa'bicaranga anne. Anne panjamayya a'mimmisi'ki nasaba' pakkuta'nangna tena nijawab ngasengi. Anne panjamayya ngaseng numerai anjari appare'ki kelompok ero'ki naboya nai nai panjama ri pattapu'kang passimbungang anjama siagang alasanna. Panjamayya anne ero'ki naisseng alasanna siagang ero'ki appala doe' assulu' ri jamayya.


Ka lamba' ka na pakamma macet ri allo sanneng, punna ku antara' ki ana' ku mange ri sikola na macet tongi jappa ya, anjomi lamba' tommi antama ana' ku ri sikolana. Masalah na larro ka ri sopir oto na ri dallekangku ka sallo dudui maju na hijau mi anjo lampu lalu lintas ka. Anjari larro ma poe, ku pencet tarrusu ki klakson na oto ku ri dallekang na anjo oto sumpaenga. Le'ba ku mi ku lewati anjo otoa, ta'bangka ka ka anjo otoa niakmi ri rampi' na oto ku. Nyatana anjo sopirna otoa erokki pammopporang ka sallo dudui na pamaju oto na.


Nai’ salah? Bahkan la’bi! Nakke salah apa, nakke sala tau, nakke tena kusadara’, na nakke ampinawangi salama tallu mani’. Kajadian anne terjadi ri transmart Padang. Anjo ri wattua nakke a’lampa assipa’rua siagang urang baineku. Niak talipong antama, ternyata anjo urangku maraengang. Kanangna ia ero’ bergabung siagang paraikatte. Ia appala’ mae ri nakke untuk antayangi ri lantai rua. Nakke antayangi sambil ammalli pizza (pizza niaka a’balu 12.000 se’re polongang).
Nampa antama’mk vidio call na bayuangku. Kuangka’mi talipongna, sambil ngangka’ vidio call nakke angnganre pizza sumpaeng. Battu lere nakke merasa anciniki agangku sumpaenga ku tayang. Nakke ammangei sambil ku pa’rara pizza. Nakke malah sempat allangngereki akkana teaja.
Nakke dakka a’jejere siagang ia sambil vidio call na angnganre pizza. Nakke beru sadara’ ri wattunna niak talipong antama’, ia mianjo battu ri agang ku tayanga. Kucini’ risampikku ternyata sala taua kukana agangku padahal tania.


Siallo bujuruk attinro tojek Intan ri kamarakna, tania tinro, sitojengna angngarruki nasabak tena nalulusuk ri STAN, tampak pakkualiang sanna’ nakerokia. Batena tommo appilajarak allo bangngi nampa tenaja arengna ri daptarak tau lulusuka. Teai ambangung nganre, teai assuluk battu ri kamarakna, teai accarita siagang tau-tau. Sanna’ dodongna. Mukona kamma anjo niak urangna battu katto’-katto’ ri pakkekbuk kamarakna. Nasarei pemahamang. Kua loe kinjai tampak pakkuliang ga’ga maraenga ri STAN. Kulle kijaki guppa jama-jamang bajika punna lulusuki kuliah, anjo parallu kuliahki rolo. Anjoji salah punna monnongiki tojek nampa tena niparek apa-apa. Bangung mako nampa akboya tampak pakkulianga maraenga. Punna lulusuk maki siagang maki boya jama-jamang.


Moterekmi anjo ri sikolana ngarruk-ngarruk, sassak dudu nyawana, ammarrang. Nikutaknangi kua ngurako nakanai niak agangna nangai nabakji Jon punna tena napinawangi erokana. Pintallumi anne ngarruk moterek mingka anjo pinruanga nakua tukguruki. Napalaki ri ammakna nipalettek sollanna tena nipaka mintu issedek kamase. Sanna’ mallakna, sanna’ sessa kalengna kantala bali’i, biasa norongi. Annemi kammayya anne panraki mentalna anak-anaka, tenamo na erok mange sikola nasabak mallaki, tea tommi appilajarak ka nakuai untuk apa appilajarak punna tenaja mange sikola. Kinnemi tau toayya parallu naciniki anakna, nakutaknang punna allo-alloi, nasareangi sumangak siagang napauangi anakna kua niakji Karaengata’ala ambalasaki anjo ngaseng napareka taua ri kau, ka Karaengata'ala ciniki.


Anakku tea erok ri ajak mange ri laut ka je'ne-je'ne sikamma agang na lainga. Malla ki punna tallangi, ka niak tetangga ku le'ba tallang ri laut ka nampa tena kulle ri tolong. Anjo mi anakku na ngai ji punna jappa-jappa ri Mol ka ato ri tampa wisata lainga yang penting teai ji laut ka. Nakke pusing tong cini ki, erok ja kalorroi punna tena ja angngapa ngapa punna ri pinggiri na jaki pantai ya mempo. Tapi tea tonji, sanna trauma na ri tetangga ku tallanga taung lalu ri laut ka. Tea tonja passai anakku punna tea erok, anjari ia biasa na ri kadera ya ji mempo na cini ki ki ngaseng ri laut ka akkarena je'na. Nampa ia anjari tukang poto mami.


Nyassalak ka sallo ku bawa ammak ku mae ri ballak garring pariksa ngaseng ngi kaleng na. Ammak ku awalak na hipertensi, nampa si ulang tenapa na ulang puasa taua, ammak ku sanging akkana mi kana pakrisiki battang na narrusuk. Nganre tena na nafsu, berat badan na naong ngi, kulik na pucat ki, sanging tak langngei narrusuk. Lalang na ulang ulang ammak ku anjo na sakring bedeng. Nahh lekba mi anjo, ammak ku mae mi ak paressa ri dottorok praktek antu memang tampak ku lampa punna garring battu ku inji caddi, lampa ap paressa mae rinjo. Diagnosa awalak na, lambung. Ammak ku na kanre mi anjo pakballe lambung nga narrusuk, mingka tena niak perubahan. Nampa niak keluarga ku dottoro na suro ka bawai ammak ku mae apparessa ri laboratorium ka.


Iamiantu tau pajamayya niaka nitaba panappukang hubungan jamang (PHK) lalang kondisi pandemic Covid-19 anne sannak loe na. Data pastina memang tenapa niak, mingka ni perkirakan akkulle ancapai tujuan pajama. Demi assambung tallasak loe battu ri pajama korban PHK anne appare berbagai upaya. Sala sekrena na gadai barang niaka na patang. PT Pegadaian Karang Tengah, Ciledug Tanggerang Banten akkana loe nasabah na pappisanrang kendaraanna untuk na penuhi kabutuhan allo-allo na.
Assingkamma Suryanto sala sekre nasabah akkana eroki na pasanrang motorok Honda New Beat 2019 ia lebaka na balli. Doekna na pareki untuk na pake mae ri kaparalluanna termasuk biaya anak sikolah na maraenganna.


Manurut data Kementrian Ketenagaan kerja RI, bulan mei tanggalak sekre jumlah pajama sector formal lekbaka ni pariballak passabakkeng pandemi covid-19 silloe 1.032.960 tau siagang pajama sector formal ni PHK sekitarak 375.165 tau. Pammarentah Indonesia ri bidang Ketenagakerjaan lekbak mi ang-ngalle sikuntung tindakan, iami antu na optimalkan pelaksanaan program Kartu Pra-Kerja kususna mae ri pajam na tabayya PHK lewat ni sarei pelatihan siagang dukungan doek. Anne pelatihan berbasis kompetensi siagang produktivitas mae ri masarakat niaka terdampak, ni optimalkan peran Balai Pelatihan Kerja (BLK) ammakrungi program BLK Tanggap Covid-19 lalang rangka nikurangi dampak pandemi.
Salaing anjo, pammarentah pole lekbak na lakukan program pengembangan siagang perluasan kesempatan kerja melalui padat karya siagang kewirausahaan mae ri pajama terdampak.


Rasa manyere’ biasa nikaitkan siagang juku’. Mingma rasanna anne kadang niara’ singkamma je’ne mea iareka gatta nitunu. Punna ammakku ngaraki kulle kira-kira niak peralatan listrik ri ballak sabak sannak dudu bambang, jari kulle akle’lere plastikna iareka gatta pakajarrena. Paralluki hati-hati, punna nipakbieng sabak sallang akkareng ballakta. Biasana rasanna anne assala’na battu ri alat-alat ri ballakta singkamma mesin cuci, kulkas iareka Ac. Kulle tong battu ri sumber listrikna singkamma saklar rinring, stop kontak iareka kabala’.
Cobaki untuk angngara’-ngaraki iareka niboaya assala’na anjo rasanna, punna katte anciniki segera nihubungi tena profesional singkamma teknisi listrik. Supaya katte terhindar battu ri bahaya koslet listrik niaka kulle na passabakkeng ballakta akkanre akibat battu ri akkanrena plastik iareka gatta battu ri peralatan elektronik ri ballakta.


Jari yaa lekba mi, gara gara anjo petugas nyarrang nga katte jari kulle maki tak biasa mile mile ii loro ta. Memang tena na sanggeng na antu detail dudu, tampak eja, tampak gauk siagang maraenga. Mingka minimal anjo rong tallua mo. Organik, botolok pelastik, siagang cup cup ka, nampe elektronik todong. Memang katte ni isseng anjo demi keuntungan na tong petugas ka, kah loroa kamma kamma anne niak tong harga na, kulle ni balukkang moterek, mingka tena ja ngapa ngapa. Jari edukasi na pemilahan loro aa antu tena na sannak efektif na kah jai inji masyarakat tena erok ni poang, siang kurang ja penegakan na peraturan na.


Nakke kos kos 3 taung wattu ku kuliah, wattu na kos kosang ku sekre gebong 18 kamarak antu lalang na nakke ji kaleng kaleng ku. Sekre bangngi lekba na beberapa ulang nakke kos kos nakke ni sambut ka ri 3 burakne antu lain laingi tanjak na. Nakke ambangu kulle tatte 1 atokah 2 baribbasak, anjo posisi na lampu aa matei nampa cahaya battu ri lampu luarak kamarak, nakke ku cinik niak tallu burakne bugil ak barisik ri muko na pak kekbo ku nampa senyum senyum tanggung ii. Iyaa anjo ak lalang mi ak barisik (singkamma modelek catwalk) mae battu ri rampik na kasuruk ku nampa lekba anjo lanyak mi.


Misalna niak kantorok pembayaran na layani baluk reksadana. Balukkang paling jaina antu ri Rp. 20.000.000. di rinjo niak tau paling jai ni rampikna tau paling jaia. Anjo mi agang ku akkutaknang kana, punna anjo doeka ni gattangi kulle kah tena. Nakana kulle ni gattang punna malo mi siulang. Jari anjo agang ku na bolik mi 20 (ruampulo) juta poeng. Singkamma na bilanga riolo, tena na jai tau bolik singkamma anjo jari iyaa mi anggapa HP ato apakah. Lekbak na siulang, na gattang mi poe anjo doek na subangi. Lekbak todong niak kamma anjo ni pake ri perusahaan anjo pasuluki dompet digital beru. Niak hadiah ri tau pantama paling jai doek. Nampa minawang mi sede anjo, na pantama mi poeng doek ta, eh iyaa mi sede anggappa ii.


Lampa ka ri kebun binatang ri kota ku ri Surabaya. Sannang ku mange siagang anak na bura'ne ku accini cini hewang ri lalang na kebun binatanga, antama ka ri wilayah na kandang gajah ya sanna tena baji' bau na, nyata na jai tai na gajah ya ri butta ya tassiara, ta'bangka ku anjo mi na botto dudu bau na. Erok tonja muntah ku sa'ring ka ku cini langsungi anjo tai na gajah ya. Bura'ne ku tena na sanggup sallo-sallo ri kandang gajah ya, langsung tomma ki assulu ri kandang na. Trauma ka sike'de baui anjo bau na, sanggeng na niak se're jam tena kulle lappassa anjo bau tai na gajah ya ri ka'murung ku.


Kinne ri Indonesia, sanna akrabna injo murika ri nikanayya ujian. Pakaramulu injo anak anaka lantama assikola ri tamang kanak kanaka, na nia mo ujianna. Apa pi pole punna latammaki ri sekre tingkatan sikola tantumi nia ujianna. Riolo, pakaramula ri Sekolah Dasar (SD) punna latammaki tawwa tantumi wajibki taua minawang ujian nasionalka, na punna tena niminawang tena ni lulusu. Apa pi pole punna ri tingkat Sekolah Menengah Pertama (SMP) na Sekolah Menengah Atas (SMA, injo ujian nasionalka sannaki menentukan latamaei tawwa lekbana sikola. Pole ri inne ujianga, biasa tongi nia tena na lulusuk. Na biasayya memang ka rendai injo nilai iyya.


Anne kejadian na nakke ku alami wattu ku nakke MA (setara siagang SMA). Pertama nakke ku jelaskan riolo barak tena ni bingung, rinne nakke mantang ri pondok modern antu na punnai sikola setingkat ka siagang MA. Anne ibu kantin ka rinne nakke ku maksud antu mi sekre tau na baluk kan kanre kanre na mae ri penghuni pondok. Mak mak dapuruk ka rinne nakke ku maksud antu na sediakan kanre kanreang pokok ka ping tallu lalang na siallo mae ri penghuni pondok ka. Pammopporanga punna anne ceritaya kulle ki na parek anjari tena ni nafsu nganre. Jari anjo wattua nakke niak ma ri taung terakhere assikola.


RT 5 ri kampong parang beru-beru anne guppa penghargaang nasabak loe bunga-bunganna nabolik konjo ri biring loronga. Ri dallekangna ballakna tau pasti niak bunga-bunga paling sikekdek tallu. Njari ga’gai nicinik, bau’ki pole nampa bajiki angingna konjo. Ketua RT attarima kasihki ri iya ngaseng taua konjo, nasabak ka iya ngasengji jagai katangkasangna ballakna iamintu kullei guppa penghargaang. Basa mami matana ka lakbiringi angngarruk nipakua rannu, sanging tau bajik pole tau ammantanga konjo njari gampang nipauang apa-apa. Memang punna bajiki ri taua, pasti bajik tongi mange ri katte, tena sukkarak punna erokki pala’ tulung. Njari punna niak todo’ paralluna taua punna kulle jaki tulungi, tea maki pikkiriki langsungmi mange tulung nasabak la ammoterek jaki anjo ri kalengta, apalagi punna barakkaki.


Tumming Abu iamiantu tau paparek konten, sanna terkenal ri kalangan tau rungka ri mangkasarak ka ia sipakrua appare video sesuai kenyataan mae ri tau rungkayya siagang cara na nada bahasana assingkamma anak-anak mudana mangkasarak. loe ampinawang akunna siagang niakmo assakbu video na parek tassimpang ngaseng ri media sosial, mae ri katte tau anciniki pasti terhiburki sabak bonena vidiona tema pakakkalak.
Kamma mi anjo carakdeki apparek video loe merek battu ri perusahaan iareka pengusaha ammake jasana untuk appalaku misalna kamma minuman, mie instan, klinik kecantikan, siagang sala sekrena tampak panjamangku. Ri wattung ku assigappa anne ruayya, tauna sannak bajik siagang somberek na paccangirang.


Assingkamma nasib na kasiaka Riris, warga Tanggerang. Kanangna ia aklanyak jamang na sabak alasan perampingan ri bulan Juli 2020. “ni pamantang ri bulan Juli alasanna iamiantu pandemic jari kantor parallu na kurangi pagawaina. Sekitar siparapakna sanggeng na sitangana karyawan assingkamma nasibku” kanang na Riris
Sanna sedih na rasakan Riris tappelak pamasukanna, ia pole na rasa tappelak urang-urang na lekbak assingkamma bija kalengna. Punna ri kammayya anne Riris niakmo jamang beruna assisala mae ri Yohan sabak kasusang akboya jamang beru manna lekbak mi appatamak lamaran ri perusahaan, mungkin peruhasaan tenapa niatan untuk antarima yohan sabak tena na sesuai kualifikasina.
Katte ngaseng berharap pandemic Covid-19 liba ammari, siagang tau lekbaka ni pecat ri perusahaanna niakmo ni tarima anjama ammoterek.


Nakke sanna sensitive mae ri ia nikanayya mahluk halusuk, biasa tena kusadari ia battu assingkamma tau sementara akdakka-dakka iareka niak na jama. Punna tena kukasiaki energina, maka akkulle nikana ia assingkamma manusia padahal kenyataanna ia akkana sebalikna.
Lalang ri kamarakku, tena ku asseng kana sikuranna na niak baine ammake baju kebaya kebok ammenteng ri sampikna meja pappilajarang ku. Ia akkale-kale sambil na perhatikan apa ku gaukang. Pakaramulanna nakke takbangka siagang kaku sabak merasa na perhatikan, mingka sallo-sallo mulaima terbiasa mae ri kaniakkanna battu setiap allo salasa siagang kammisik. Ia tena na anyarang, tena na ammakkalak, pokokna tena ekspresina. Untungna tenaja na paccinikang wujud aslina, punna kammayya anjo kajadiang mangka nangke langsung mae ri kamarakna ammakku attinro sementara sabak nakke mallak anciniki.


Sakaratul maut tena na lekbak nipisahkan battu ri proses kamateang, sabak ri wattua rupatau akan niuji poeng keimananna sabak tena na simata accinik malaikat maut, mingka pole setan untuk menguji imanna. Salain anjo, sakaratul maut poeng tena na lekbak lappasak battu ri arengna nikanayya garring, persis assingkamma na kanayya Imam Al Ghazali.
“Rasa pakrisik niaka na rasakan salama sakaratul maut singkamma nibosi jiwana siagang tassiarak mae ri iangaseng batang kalengna, jari mae ri tau niaka sekarat merasakan kana kalengna nibesok-besok siagang nibukbuk bati ri setiap urat nadina, urat saraf, persendian, siagang battu ri setiap akar u’ na siagang bukkuleng ulungna sanggengna bangkengna”. Kammami anjo katte harus senantiasa beribadah appasadia bekal sallang punna na rapikmi ajjalak ta.


Wattung ku SMA, nakke lekba ku sakring antu nikana depresi. Tena na tanggung tanggung poeng, nakke todong lekba ka ammikiri erok buno kaleng ku mingka tena ku pareki kah nakke ku ukrangi inji tau toang ku. Anjo wattu aa, nakke ku pisakring ngi tena mo harapang na lino ku. Tau sannak ka ku ngai na, ku bajik bajiki na pakrisi ating ku sanna kodi na na pakrisi na. Na kana kanai ka antu kana kana tena kulle seharusna na sakbuk. “Kau sanna pajikjik nu” antumi kana kana sanging na pau lampa ri nakke. Anne parek ka sanna pakrisi na ating ku.


Puccak tojengmi biberekna Romi, mata leklengna cakdi, ammentengi bulunna nipakamma mallak surang seniorna, ka eroki nipatabai bassi bambang nasabak teai nasambei anjo seniorna tangkasi WC. Bagannaja anne Romi libaji kulle na kontrol bonena ulunna, libaji appikkirik, na talipong pideoi cokko-cokko manggena ammake HP lalang ri koccikanna. Wattu na engkaki taliponna langsungi napacinikkang manggena rupanna anjo tau eroka patabai bassi bambang. Nampa nakua oo bapak punna tena kumoterek ri ballak sinampe, anne buru’nea ki boya ka ia la munoa anne, la na patabaia bassi bambang kallongku. Langsungji lari tappiri’ anne seniorna, nacokko rupanna ka mallaki nilaporok, tena nasangkai tau carakdek anne la napatabai bassi bambang.


Ia ngasenga anjari menarik punna kale kalei. Punna kuringi tena kulle a'bage, untuk apa poe nabagikangi kalonganganna. Tena nia' tau jampang. Bahwa kale-kale anne bellai mabaji' ri ngasenga kana kosonga tentang drama, pammanakang, passari'battang semu siagang maraenga. Kuring siagang kalonggangan anne ritinggallangi baine tunggalku kale kale ri Jakarta akkuliah. Kuring nasaba' nakke sallomo tena siruntu' langsung, nia' rasa lajak antekamma punna nia' masalah. Kalongangang nasaba' kammanne balerekmi siagang akkaramula appilajara tallasa' kale-kale. Anne tallasa'ka ta'lebakka anjari anjajikan apa-apa. Tena najanjikan kalonggangang, tena tong napanjarikang ka nannungang ri kuringanka. Anjari manusia anjo harusu'ki sassalak pakkasia' kuringanna.siagang penderitaanga, siagang antekamma attarimai anjo ngasenga siagang tetap tegarki anjalani anne katallasakanga.


Nakke sallo ma anjama ri tampa' jamangku erok ma appa taung anjama. Tena ku dugai kulle ka anggappa penghargaan. Anggappa ka penghargaan anjari pajama paling baji' ri kantoro ku ri taung 2020 lalua. Wattu na anjo virus corona ya niak, tetap ja nakke gaukangi tugas jamang ku sanna baji' na. Tena ku alfa battu ri kantoro ku. Ka tena kulle ki tinggalkang anjo kantoro ku kodong. Ka jamangku tena kulle ki gaukang ri balla, harus mentong pi ri kantoro ka. Manna mamo jai agangku anjama ri balla, nakke ji biasa na niak ri kantoro ku anjama. Anjo mi ri sareanga pajama paling baji' ri taung 2020 lalua.


Niakmi Irma ri karetayya, battu ri Surabaya la mange ri Semarang nasabak lulusukmi ri sikolanna, angguppai pole rangking tallu, njari nisareangi hadiah siagang manggena mange akjappa-jappa ri Semarang kale-kalengna. Nai tau toa tala sannang pikkirangna punna anakna lulus nampa bajiki nilaina, nassami sanna’ rannuna, iamintu napabe’bengangji anakna aklampe mange ri Semarang. Lompomi anakna njari kullemi nalappasak mingka tetapki nacinik-cinikki. Njari nakuai issedek manggena kua punna luluski issedek antamak ri kampus unggulanga, nipabe’bengangi issede’ aklampa jappa-jappa ri Jepang. Alele antekamma tena na sumanga’ appilajarak Irma ka sanna’ ga’gana balasanna tau toana. Mingka nipassangi kua tea sallo dudu nikasiaki rannua, ka tenapa nalekbak anne katallassanga, lakbu kijai nilaloi.


Wattunna ammula akkuliah ni rinjomi pakarammula ni mulai anne carita berung ku ri Universitas. Singkak caritana, nakke sibuntuluk jai agang agang beru ku sannaka bajik na. Tarutama wattungku minawang kegiatan organisasi, anjo anjari pangalaman tena kulle ku kaluppai. Nasabak sanna jai na pengalaman kulle ku alle battu rinjo. Awalak na ammikkiri ka kana anjo akkuliah kulle jaki santai santai ni bandingkan wattu ku ri SMA, ternyata dehhh tenaaaa. Kuliah tena na sigampang ku pikkirika salama anne, sanging ni ondang = nga siagang antu arenna laporan laporan numpuka mi. Wattu ku lalangi ospek sempat ka poe appikiri sibakji siagan menwa (resimen mahasiswa), mingka tenaja na kajadian.


Mange ma ri balla garring RS Bunda Surabaya tanggala 11 September 2021 ka battu mi allo a’mana’ ku ri umuru 9 bulang mi. Ku tunggui battu bura’ne ku riolo ka battu ri jakarta i erok mi sampe ri balla garringa inne. Jam 08.00 na mulai mi dottoro ka operasi ka, ku kasia’ki anjo battang ku ri goccang ri limang na dottoro ka ka ero na pasulu ana’ku mange ri lalang battangku. Alhamdulillah na jam 08.45 bari’ basa tanggala 12 September 2021 lassu mi ana’ bura’neku. Sukkuru alhamdulillah ka sanggeng ku ngarru ri karaeng Allah Ta’ala ka anjari totoa ma ri umuru 23 taung.


Jari kamma anne, nakke ri daerah na ballak ku niak antu ni kana acara pengajian atokah tahlil. Tahlil anjo singkamma punna niak tau mate nampa ni doang doangi siagang ki ngaseng. Nahh kebetulan niak acara pengajian ku ri rampik ballak ku nampa kebetulan todong anjo sarikbattang na anne na adakan acara anne meningglak ki beberapa wattu laloa. Nahh ni undang ma anne nakke atas areng na ammak ku. Anjo ni kana manusia pasti biasa na alami anjo ni kana takkaluppa, anjo undangan na ku bolik bawang ji tena ku bacai (kulle ku kana ku isseng mi anjo acara na jari yaa ku bolik bawang mi). Nahh battu mi wattu na erok mi ni mulai acara na.


Anne mi todong anjari alasan ngapa anjo rapper muda ya battu Indonesia “Rich China” na sambeii areng panggung na anjari ‘Rich Brian’ kahh iyaa sadarak ki kana tena na sepantas na iyaa na hubungkangi ras na siagang kana kana ‘N Word’ kah sejarah kallang na ‘N Word’ anjo tong mi antu tena na alami ri kaum lainga. Katte ngaseng lainga, anjari singkamma ki Rich Brian! Ki pappilajarri kaleng ta!. Kaum kulit leklenga antu kulle tong ji na sakbu ‘N Word’ teai kana niak sekre anu istimewa atokah privilage. Mingka anjo kana kana ‘N Word’ ka antu mi bagian na battu sejarah sekre bukti battu ri kompleksitas sosial siagang perjuangan na iyaa.


Tala niak sannangna tau mange ri sikola punna niak agangna nangai bakji’i. Kamma-kammayya anne biasa niak anak sikola ka nakuai jaiji doekna tau toana, kulleji apparek erok-erokna, manna apa nagaukang ka tala niakji la kanassui, biasana anak kammayya anne erokna ji niperhatikang, ka tau toana kapang sanging tau loe jama-jamanna ri kantorok. Erok-eroknami panggaukang ri sikolana, eroki nabakji tau maraeng, nabakji, nakana-kanai, manna kuttui appilajarak tala niak guru la kanassui. Anjomi nakasiak Frida, agangna nangai nabesok u’na, nasabak nakuai tala nangai u’ na Frida ka gammarak dudui. Punna akpilajarakmi ri kelas, nibesok-besokmi anjo kamase u’na Froda sanggenna ngarruk, nampa anne tau besoki u’ na ammakka’-makkalakji.


Subangngi tappak na pas na class meeting gabungan nakkeku cinik niak salah sekre na murid SD na onjok ki tai kong kong. Kebetulan anjo tai na basah inji, sanggeng na ak nempelek ki bajik bajik ri telapak sepatu na anjo murid ka ( ki sabbuk mi areng na Delia). Tiba tiba tanjak na Delia ak eja ii siagangna tutup ki muka na ammake rua limang na sambil jinjit ki. Sikali sikali iyaa na intip ki bekas na anjo tai kong kong nga ak nempelek ka ri sepatu na, nampa langsungi na gorai ka kana “Bapakkkkk”. Hahaha kodong anak na taua kamaseang na.


Tau ambawa yaa kendaraan harusuk ni benahi, tojeng tojenga. Macet na antu ri Jabodetabek biasa na ni akibatkangi ri pengendara yaa tena yaa na caraddek mikkirik. Tau antu plat B memang na punnai kebiasaan erok lette jalur erok erok na ji punna niak kendaraan ri muko na lambat sikedde, anjo mi parek ki macet ri jalur lainga kah niak efek “ghost traffic”. Contoh na mi rua oto anne erok ka antama mae ri jalur nakke kah gara gara oto eja ri muko na erok belok mae kiri erok antama ri parkiran nga. Isseng kana iyaa anjo memang pertama malo rinne kah, sanggeng na tena na issengi punna lajur paling kiri aa rentangi tau antri antama ruko, siagang lajur kanan rentang antri erok mutarak.


Tallu minggumi manggeku garring, erokki erangi ri balla garring malla tongki, ka punna niak apa-apa na mangge ku ri balla garringa kullei ri kana na taba virus covid, punna matei tena kulle ri urusu’ ri purinang na. Langsungi ri erang ri pa’kuburanna covid ka. Anjo mi malla ki ammakku erangi ri balla garring. Ri tanggala 29 Juni 2020 na hembuskan mi napas akhiri’na. Mate mi manggeku na tinggalkan ngasengmi ana’ na bainenna ri jappanna ero mange ri balla garring. Ra’musi ngasengi nyawa ta, banjir mi je’ne mata balla ku. Mungko na ri erang tommi manggeku ri kuburan rampi’ na nenekku ri kuburu’. Sanggeng na kamma-kamma anne nakku ku mange ri mangge ku.


Niak siswi SMP inisial NB umuru 13 taung le'baki ri perkosa a'gilir siagang 12 andik kalasak na ri Palembang. NB na rahasiakangi anjo kejadian ka ri totoana ka malla ki ri kallarroi siagang na pare' pa'risi ki nyawa na totoa na punna na issengi anjo kejadianga. Rua minggu anjo NB na rahasiakangi anjo kejadian tena baji' ka ri totoa na. Na issengi na totoa na anjo kejadianga ka agangna NB pawwangi. Anjo peristiwa perkosaan ka le'ba terjadi ri allo Salasa, tanggala 30 Desember 2014. Sedangkang anjo NB na totoana berui a'laporo ri SPKT Polresta Pelembang ri allo Juma' tanggala 9 Januari 2015.


Ri lorong balla ku jai na meong na ngai tattai sembarangang ri jappa ya ato ri rampi na balla ku. Ku musuh na mamo meonga punna tattai ri jappa ya biasa na ku lewati siagang anakku. Ri rampi balla ku jai meong liara' biasa na a'boya kanre ri tampa' sampaya. Biasa na anjo le'ba na nganre ngaseng pasti niak meong banna tattai sembarangang ri dallekang na balla ku. Jijik ku mamo punna niak mi meong tattai, larro ku sa'ring nyawaku ka botto ki bau na a'rasa antama ri balla ku. Nampa punna ri onjokangi tai na sendal ta anjari najis tommi.


Parallui sukkuruk taua punna teanangi silalonna padahal anne bainea tala naissengi kua teanangi. Manna takkallasak antekammai nyawayya, takbangka duduki, paralluki sukkuruk ri Karaengata’ala nasabak jai dudu anne ri linoa tau sanna’ erokna teanang nampa tala nisare memangpi anak. Sallomi bunting mingka tenapa na teanang. Anjomi nakua taua intu anaka kammai dallek paling tema kulle nirekeng ri linoa. Tena iya ngaseng taua kulle niak anakna, mingka jai tongi tau biasa nakuai teami teanang ka jaimi anakna mingka teanang tarrusuki. Niakmi biasa paui kua nakke punna tala KB ya niakmi kapang sampulo anakku, tena napikkiriki anne punna nalangngereki tau erok dudua niak anakna, nassami pakrisiki nyawana, ka ia lejbakmi akkaliling kemae-kemae akboya pakballe mingka tala nisareangpi kamase.


Yahh nakke antu pribadi kurang kulle agang bajik siagang tau maraenga, punna niak apa apa palingan kaleng kaleng ku ji pareki. Bahkan nakke biasa ka mae lampa karena karena, nongkrong, siagang boya kanre kanreang kaleng kaleng ku, lampa lampa kaleng kaleng ku todong. Kah menurut ku nakke nah, punna kulle ji ni parek kaleng kaleng ta ngapa na tena? Ku pikkirik kadang todong ribet ki punna apa apa erok siagang tau kah sinampe niak na keroki tena na singkamma erok ku. Singkamma ni sakting babu jaki na pakamma. Nakke todong ku sakring tena ku ngai agang wattu ku inji ri SMA.


Demam panggung anne kemudian semakin anjari-jari, tena na simata riwattunna harus tampili ri dallekang tau takbalak mingka poeng wattunna nakke harus menghadapi ujian-ujian sikolah. Nakke bahkan sanging garring sebelum ujian nilaksanakan. Nakke tena kuissengi apa sebenarna terjadi. Mingka, battu ri pangamatanku, kacinilanna “nenreng-nenreng” sabak beban pikkirangku iareka beban tanggung jawab na limpahkan mae ri nakke anjo riwattua. Wattuna anjo memang nakke mallak nibeta wattu angngikuti lomba. Nakke mallak nilai ujianku kodi riwattungna SMP padahal ri SD otak ku encerek.
Tapi pada akhirna “dumbak-dumbak rate ripanggung” anjo berhasil ku lawan, riwattu anjo, ri SMP nakke nitunjum mengikuti lomba pidato antar kelas. Nakke tenamo kusanggup siagang beban harus poeng apparek naskah, harus menghap, harus latihan kale siagang maraenganna.


Kejutan iamiantu sesuatu tena lekbak ini sangka-sana iareka ini harapkan, se wattu wattu katte salah tentang sesuatu, lengah, siagang otak na issengi kamma anjo, kejutan menyenangman kulle na ubah allo na sekre tau, na ubah allo kodina anjari allo bahagia iareka anjari hebat na rasa. Hadiah niak peran penting lalang katallasang ta, hadiah biasa ni cinik lalang ekspresi penghargaan mae ri tau annarimayya  siagang kulle berfungsi sebagai cara untuk ambaung hubungan beru iareka ampaka-jarre hubungang sumpaeng niaka mau takbaung.
Kesimpulanna, hadiah untuk kejutan kulle na panjari sekre tau lebih bajik, na ubah allo burukna anjarj luar biasa lalang pakrekengan detik, na panjari pilihan sannak bajik untuk ini lakukan.


Nakke lekbak sigappa siagang urang salloku ri jaman wattu parakatte sekre tampak bimbingan pilajarak, ri kota mangkasaram. Ri wattua nakke sementara akdakka kale-kalengku mae ri pasarak sentral ammalli baju muslim. Assisepek-sepek, nakke anciniki sekilas sintanjak urangku ri bimbingang pilajarak mingka nakke tena ku jampangi sabak ri wattua sannak suarakna tau.
Mingka pas ri kasir untuk akbayarak nakke anciniki ri jarak ambani siagang ciri-cirina ternyata cocoka, langkung ku tappek salang-gangna siagang angkioki arengna Wahyudi. Paraikatte accarita singkat sambil akkutaknang antekamma kabarakna siangang kutaknak kalanjukan kuliahna. Sabak ri wattua bimbingan pilajaranv paraikatte masing2 ni parsiapkan antamak ri perguruan tinggi negri, ri lekbakna assinyarang siagang carita singkat sabam antrian bayarak ri kasir na rapikmi giliranku si pakrua, paraikatte saling mendoakan semoga sukses ri kuliahta ri tampak masing-masing.


Niak sekre pakgaukang ri allo Kammisika, jappa santai. Jai tau mange akjappa nasabak niak undiangna. Nassami erok ngasengi taua angguppa undiang, mingka Nani tenaja na erok dudu, punna guppai Alhamdulillah mingka punna tena tala nguraji. Nasabak segang ngasengji urangna aklampa jappa njari sannangji nyawana makka’-makkalak. Wattunna niundi undianga, naiki nomorokna Nani, langsung tongi ammarrang, guppai dispenser sekre. Takkallasaki nyawana tena nasangkai mingka nikuayya dalle, tena niissengi memang. Nakua mami urangna memang anjo punna tena niharap dudui angguppa, biasa guppai taua. Mingka punna erok duduki angguppa, biasa tena ni guppa. Bajiki issedek baca-bacanna Nani ka bajiki isse’ dalle’na anne alloa, sanna' upa'na.


Niak tong tau kana anjo punna katte lekba maki tarattu ri sekitaran na tau ni ngaia, anjo taua kulle dakki mae ri katte. Mingka nakke ku pikkirik ka kamma kamma anne antu mi tekamma cara na kulle ki tarattu sakrang na singkamma tarompet antu todong barak kulle tong ki siambak tarattu toh hahahah. Oh iyaa, anne alloa todong beru beru ka na kirimi sakrang na tarattu na ammalo chat wa, sannak singkamma antu ni langngerek sakrang tarattu na niaka ri animasi larva, animasi anjo ni ngaia biasa ni nonton punna siagang ki sipakrua. Pammopporanga kah anonim ka, mallak ka nakke bongkarak ki aib na bayuang ku hahah.


Kulleji memang taua dodong nipakamma tena naluusuk SBMPTN, kulleji nasabak anu nassami dodongi nyawayya, lannyaki sumangak tallassakta mingka tena na kulle punna allo-allo ki kamma anjo. Nasabak sikali jaki kasiaki kamma anjo, nampa tenamo kipikkiriki iya ngaseng anu bajika sallang. Loe kijai kesempatang kulle niacoba, yang penting erokki usaha. Appilajarakki battu ri iya ngaseng lekbaka nikasiak, pakabajiki memangmi iya ngaseng sebelumna tenamo kulle nipabajiki. Paciniki ri taua ngaseng kua kulle jako laloi anne cobaanga battu ri Karaengata’ala. Punna ni pakaminjoi pikkiringa, kipercayami kua anu bajik-bajik ngaseng anjo la battui ki. Anjo ji parallu, yakinki kua kulee jaki laloi anne ngaseng, sollanna sallang punna kajariangi issedek kulle jaki laloi todo’.


Dwike anne tena na henti apparamba' muri nasaba' rappo ri sabbara'na attabung kulleik nagappa oto beru. Pegawai Swastayya anne nakana attabungi ri wattunaji sikolah ri SMP nasaba' le'ba'mi riajara' attabung siagang pammantanganna sanggena anjamai anne oppo'ki anjari nasabah setiana BNI. Teai Dwiker tong anjari nasabah setiana BNI, ia ngaseng pammantanganna tong anjari nasabah setiana tong BNI. Rutingi nalakukan transaksi bisnis ri kantoro'na ammake mobile bangking BNI anne kulle tongi appare poin. Anne poinna nippa'rappungang jai anjari jaki kulle risambeang siagang kupon undian. Rassi transaksi anjari alhamulillah lumayan poinna alhamdulillah nia' rezekina. Anne otoa rigappayya nanti ripake kale-kaleji  anjama siagang pammantanganga.


Ki kaluppai mi mimpi ta atokah angan angan ta berharap ki kana ri lalang na anne dunia yaa kulle kapang berlaku adil ki mae ri katte. Konsep adil atokah tena na adilik antu buatan na ji manusia yaa. Sedangkan dunia yaa atokah labbi tepat na punna nakke ku kana alam semesta, tena na isseng antu ni kana konsep adil. Iyaa ajappa sesuai siagang hukum alam na. Hukum rimba salah sekre na. Antu kassak ka antu mi tahan. Mingka niak kabarak bajik mae ri katte siagang katte ngaseng. Anne ka linoang ta memang tena na adilik, mingka anjo berlaku tongji mae ri ngaseng taua ri linoa. Anjo mi parek ki ka linoang ta adilik toh? Fair.


Tena nisangka-sangkai memang punna dalle’. Anne Johar minawangi pakgaukang jappa santai 5 K ri kampus tampakna angngajarak. Lekbakna anne jappa, cidong-cidongmi siagang urangna ngaseng. Nasabak posoi rolo’ njari ca’ma-ca’mai rolo, angnginung es buah. Tena na sallo, Eda nakiokmi Johar moterek nakua ambamo deh ka tala naikji anjo undianga. Mingka anne Johar erok kinjai cidong-cidong ka tala niak ji pole la nabayu ri ballakna. Sekre jang kemudian, ammentengmi Johar ka nikiok tojekmi moterek, urangna ngaseng la moterek tommi, mingka ngurana tiba-tiba nisa’buki nomorok undianna. Takbangkai, ka motorok naguppa dende. Sannangna kamase, batena todo’ natalipong sari’battangna kua guppai motorok. Batena makkallak nasabak tena nasangkai, memang punna dalle dih tenaja na lari kemae.


Lekba na anjo kejadian nga nakke ku putuskangi bayuang ku ? Tena lahh. Nakke memang niak wattu wattu erok sanna ku putuskangi, mingka ni kana cinta siagang nyamang ma siagang iyaa. Tena na sa gamapang anjo. Memang ri muko na keluarga ku nakke kana yaa lekba ma putus. Mingka kenyataan na nakke sanging berjuang ja untuk hubungan ku siagang iyaa. Lekba na anjo kejadian nga, nakke mallak ma siagang malasak ma punna niak acara keluarga anjo harusuk ka battu sibuntuluk siagang keluarga lompo ku. Nakke labbi nyamang ku sakring ri rantau, siagang agang agang ku siagang bayuang ku, tena niak gannguang siagang sindir sindiran.


Festival Film Indonesia (biasa ni sabbu FFI) antumi acara sare penghargaan paling tinggia mo ri dunia pelleng ri Indonesia. FFI antu awalak na ni parek ri taung 1955 nampa lanju pode ri taung 1960 siagang 1967 (na sambei areng na anjari Pekan Apresiasi Film Nasional), nampa lekbak anjo ni adakan tiap tiap taung pakarammula ri taung 1973. Pammula na parek ri taung 1979, sistem unggulan (anjo antama nominasi) awalak na ni pake. FFI sempat todong ammari ri taung 1992, nampa beru podeng ri tayng 2004. Lalang perkembangan na, ni sare todong penghargaan Piala Vidia untuk pelleng televisi. Pakarammula ri taung 2015, anjo Piala Vidia ni hapusuk mi moterek.


Pakkuleang ta, pangngissengan ta ato kacaraddekanta lalang bidang seni siagang olahraga tena na kulle ni ukkuru ri hasselek ujian tulisik siagang hasselek nilai rapor mata pilajarang. Ri SBMPTN 2017, kaerokka, kakulleang siagang potensi kemampuan punna erok minawangi pendidikan bidang ilmu Seni siagang olahraga ni tantukan malo gabungan na ujian tulisik siagang ujian praktek antu bidang studi ni kerokkia. Ujian keterampilan antumi ujian pattamba na tau daftarak ka ri bidang studi seni siagang olahraga ni adakan lekbak na ujian tulisik SBMPTN 2017. Punna erokki minawang tes ujian kemampuan kamma anne, parallu ki ngisseng teori siagang parallu tong ki kuasai praktek na.


Le'ba ka anjo ketinggalan kapala’ ri’ba wattuku jappa-jappa ri Singapura. Ka tena ku cini ki email na hp ku. Harusna niakji wattuku se're jam poe ka jam 10 pi na ri’ba kapala’ku. Dinging kalengku ku lampai rua petugas bandara na erok ku pawwangi jadwal ri'ba ku kamma kamae, nampa na cini mi boarding passku tapi na sigea ji sipa'rua ka jelasmi punna ketinggalan kapala' ri'ba ka. Ku allemi anjo boarding pass ku nampa mange ka poe ke konter informasi beru akkana ketinggalan kapala' ri'ba ka petugas ta'bangkai, na cekki tiketku tojeng na terlambat ka cini ki emailku ka ri pamajui jadwal ri'ba ku ri jam 8 bangng.


Jenazahna anne mantan Menteria, Ferry Mursyidan Baldan anne le'bami nitarawang ri Taman Tarawang Umum Karet bivak ri Jakarta pa'rimpungang. Oloangna ammat, anne Ferry nawanti-nawanti pendidikan pamanntang. Nakana andikna Ferry, Zul tena nacini tanda-tanda. Ri gallanga anne Ferry a'pasangi ri andikna anjari labbi pina'na' ri pammantanganga nasaba' katte ngaseng anne singkamma ampatangi garumesa maraeng. Ri gallanga anjo titipki ri nakke nasaba' nia pirangna pammantangangawajikki' riurusu'. Nakana andikne, punna sigompoi, anne Fery ta'le'baka abbicara politik. Daengna anne fokuski nabahasa pamantangangna wattuna siruntu'. Katte rilatih annarimai kondisi aga nia'na ri tau toayya. Ferry anne ammatae rigappai amamte ri parkiran basement hotel ri alloa le'bana angadiri ri acarana PMI


Nakke trauma ka ri tantaku wattu ku ca'di. Na ngai ka na ba'ji pake sapu sanggeng na biasa na patah mi anjo sapu a. Malla ku mamo punna ku cini ki anjo tantaku sanggengku lompo. Ka tena mi niak totoa ku, le'ba na na cini ka nenekku jai bekas luka ri kalengku, larro na nenekku ri tantaku. Na palompo ja erok na ba'ji punna tena ku gaukangi parintah na ri balla. Tena poe na ngai punna ngarru ka, punna ngarru ka na cini na ba'ji ma sede. Anjo mi sanggeng na kamma-kamma anne tea ja sibuntulu anjo tantaku, larro ja punna ku cini ki. Tena ku tarimai wattuku ca'di na ngai na ba'ji. Sanna kodi na ri nakke.


Kado antumi apa apa anjari niak harga na battu ri jai i katte, termasuk mi nakke. Mingka nakke teaki ka tau ku ngai sarei taua kado mae ri tau lainga ri wattu wattu tena na sambarang, kulle ku sare mae ri tau tojeng tojenga ji panting ri nakke. Kulle jari kah nakke tena ku lompo ri keluarga na ngaia rayakangi apa apa punna niak sede kulle ni rayakan, appau salamak punna niak pencapaian tertentu, atoka ni pau tekamma ni ngai na anjo. Kulle todong wattu wattu antu keluarga maraenga na rayakangi kah berhargai mingka nakke keluarga ku tena na kamma anjo.


Pengalaman sannang ku anjo si buntulu bura'ne ku wattuku liburan ri Surabaya. Annang allo ja ri Surabaya na ku sibuntulu bura’ne tau asli Surabaya. Baji’ ki tau na gammara’ ki poe ku ngai tanja na. Tena ku sangkai cocokka siagang anjo bura’ne a na erok bunting siagang nakke.Rua bulang ja sibuntulu anjo bura’ne a. Nampa ku butting siagang ri kota ku ri kota Mangkasara’. Alhamdulillah na appa bulang le’ba ku bunting ri sareang ma Allah Ta’ala ana’ ri battang ku. Le’ba na ku tianang 9 bulang lassu mi ana’ bura’ne ku ri bulang September tanggala 12 taung 2021. Sikkamma tanggala lahirku ana’ku anjo tanggala 12.


Ngarruk mami Opik lekbakna nacinik arengna ri daptarak tau ni PHKyya, niak 20 urang kantorokna ni PHK, ia todo’. Ri katallasangna anne, nampai ngarruk kamma tau pongorok, apa mamo iyya towwa, la buntingmi siagang bayuangna, lekbakma mange akboya, sibukang mami la bunting, nampa ni PHK. Apa mi injo la napakanre bainenna kamase, apami la na kua ri bijangna bainenna salla’. Batena nasassalak kalenna, napikkiriki apa anjo nagaukang na nitaba tongi PHK kamase. Pakkasiakna bajikji jamanna, tetterekji battu punna bari’basak, najama ngasengji anjo nisuroangi, ngurana ni PHKii, siminggui lalang tarrusuk ri kamarakna tena nassuluk-suluk. Batena ni nyonyok surang tau toana mingka tea tongi suluk, nasuroi poeng tau toana batalkangi pakbuntinganna. Mingka nakua tau toana anjo bainea, tenaja naparallu, anjo jama-jamang maka ruaji, kulleji niboya issedek. Paling parallua anjo agamana.


Lekbakna Piala Dunia 2023, Rafathar rannu tojeki lakbiringmi sibulang, tena lekbak aklarro-larro mange ri tau toana basabak ammetai idolana, Messi. Lekbakhi sikali mange langsung ciccinik ri Qatar siagang manggena, sanna’ rannuna, sayangna tena sibuntuluk sipa’rua nasabak sukkarak dudui ka loe tau anjagai. Nia pole tau akgora-gora kamma tau pongorok, ngarruk tommi poeng nasabak erok dudu sirakak siagang Messi, mingka mallaki Messi nacinik kammayya anjo. Bajikangngang memang punna tea maki sanna’ dudu punna kiciniki idolata. Cinik mami battu bella, tea maki akgora-gora nasabak naparek takbangkaju pole anjo idolayya njari teai mange konjo ka mallaki. Biasa-biasa maki, alle mami potona battu bella, sambil kioki arengna, engka’ limanta nampa ta’muri-muriki. Bajik tongi pasti anjo atinna idolayya punna kamma anjo.


Niak sekre kajariang wattunna Achi mange ri Surabaya battu ri Mangkasarak akdongkok kappalak. Anne Achi umuruk annang kijai. Acca’mami inne karoppok nampa jappa-jappa boya toilet. Ri lalang toiletka niak buru’ne lompo naurangi kana Achi nampa natakgalaki susunna, wattunna la marrang Achi, nisuroi mere’ siagang anjo buru’nea sambil nakana anne buru’ nea teaki gekgerek nah, anne allemi iya ngaseng karopokku. Lompopi sikekdek Achi nampa naissengi kua pelecehang seksual anjo nagaukang buru’nea ri Achi. Nampa tena tong appau-pah Achi ri ammakna. Lekbakna anjo sanggenna lompo tal kulle nakaluppai. Anjomi ngurana punna mangeki japp-jappa siagang anakta, bajiki kapang punna surang tarrusukki, urangi kemae-kemae sollanna tena tau manfaatkangi.


Anu pasti mi antu iya ngaseng taua eroki lulusuk SBMPTN, mingka nia nikua kuota, njari tena iya ngaseng kulle nitarima, loengangngangi tala nitarimayya daripada anji nitarimayya. Mingka punna katte anjari salah sekre tau tala nitarimayya, tenaja na ngapa, tea kaki dodong dudu, kulleji iyya lannyak sumangak mingka teaki sallo dudu kisessa kalengta. Niak psikolog anak, Jobita Maria nakuai punna niak tau dodongi nipakamma lannya sumangak, niakja kulle nigaukang, nasabak loe kijai tamoak maraenga kulle nipilei. Punna erok mentongki akkuliah ri anjo tampak pileangta nampa tena ki lulusuk, kulle jaki minawang ri jalur tes maraenga, kamma jalur mandiri. Annemi jalurka lie napilei taua punna tena nitarimai ri tes SBMPTN. Njari niak kijai kesempatang, katte mami parallu appilajarak bajik-bajik.


Nganre bangngi terakhere ku antu ri tatte 10 bangngi. Menu na kanre, semur (hambar nampa dingingi) ganggang bening atokah apa ka antu hambar tongi ni sakring, jekne biasa siagang buah buahan. Lekba na anjo puasa sanggeng na tatte 10 pagi. Tena na kulle nganre siagang nginung apa apa. Lucu na anjo baribbasaj ja, kahh niak petugas gizi battu mae ri kamarak ku. Na sodorkan ma sekre kaca jekne antu rasa na vanila (battu ri aroma na antu ku baua) niak manisik manisik na. Lekba na ni bolik ri rate na mejang ku, nampa lampa mi lekba na anjo. Nakke bingung nga ni minungi sebelum na atau ka lekba na pi operasi.


Awalak na, nakke tena ku lekba pikkiri kana nakke kulle bayuangan ngan siagang tau beda agama ta. Iyaa mi anjo tau pertama ku paissengan siagang keluarga ku, tena ku sabbu ki agamana (anjo mi paling ku sassalli sanggeng na kamma kamma anne) . Wattu na januari subangi, singkamma ji biasa na nakke siagang keluarga lompo ku akkumpuluk erok tahun baru. Suasana na nyamang ji, sanggeng na niak tante ku tiba tiba akkana kamma anne “Bayuang nu kristen bede?” Nakke takbangka ka nampe bingung ka, shock ka todong nampa ku jawab mi “Iya”. Singkamma ji nu sangka sangka ngaseng, cocokii, ni sindir sindir ka nampa ni ceramahi ka singkamma tong kana anu sannakmo kodi na ku parek.


Agangku buru-buru na jai sms na ri hp ku na pawwanga punna loloso ka’ battu ri salah se’re na perguruan tinggi ku pili’a. Buru-buruka sukkei anjo hpku nampa ku cekki ri web na hasili ujian ku, nyata na alhamdulillah ri terima ka ri salah se’re na perguruan tinggi yang ku pili’a. Anjo perguruan tinggi a nomore tallu kampus lompo ri kota ku, jai poe alumni na anjama ri kantoro’ baji ka, nampa tena na bella mange ri balla ku anjo kampusu’ ka. Tapi na tena teai ku tena assukkuru’, punna kulle ku jujuru’ anjo perguruan tinggi na terima ka teai pilihan se’re ku mingka pilihan rua ku. Niak ri lalang nyawa ku kasia’ tena na puas nyawa ku.


Pangalamang appakapacce-pacce dudu ri wattuna anjama anjari pegawai bidang tenaga anjama indonesiyya anjo ri wattuna angantara' jenazah panjama ri Indonesia anne ammatei duniayya battu mange ri balla'na pammantanganga siagang angerang doe' duka nisareangi ri ahli wariska disambutki siagang nitunai ri pammantangangna TKI ya nasaba' tena kulle nalindungi anakna ri wattuna anjama ri luara' negeria. Le'ba tong nia' panjama ri Indonesiayya nasalahi aturanga nampa riwattuna naisengangi antekamma prosedur benarka, anne panjama indonesiayya na ga'garakki petugaska. Le'ba tongi punna pammantangang anjamata nyata nyata ampatangi program anjama nalindungi panjamayya siagang nia' mo panjarina, justru nipakkasiasi'ki siagang tena rianggap tena baji' kinerjana ri lembaga pamarenta maraenga.


Punna nakke ku kana toh iyaa anjo na parek give away kulle na tambah subscribes siagang tau cinik ciniki video na. Kulle ni cinik peningkatan na subscriber siagang view na iyaa, kulle sannak signifikan na naik na antu, bahkan niak antu sanggeng na langsung na gappa diamond play button, kah jai mi jumlah subscriber na. Tantu na niak na anjo give away yaa kulle jai tau na gappa barang barang issengka antu iphone, tab , laptop, siagang maraenga. Anjo tau boya ya giveaway yaa kule na spam jai komentar na harapan na kulle na pala anjo hadiah give away yaa na minawangia.


Anjari kulomanyang mandadak sabak angguppa harta karun mungkin cuman lalang pikkiranji mae ri katte ngaseng. Mingka, hal anjo rupanna nyata mae ri sipakrua tahu. Sekre tau seniman ni arengi Josh Ferrin ni issengk ammalli sekre ballak ri negara Bagian Utara Amerika Serikat ri taung 2011 ri laloa. Mingka nai lassangkai ia na balli anjo ballakna justru na pareki samaking kulomanyang. Ia angguppa sikuntung doek singloe U$$45.000 ri wattunna appattasak palapong rang berua na balli. Ri wattunna na paressa ia angguppa tuju kotak amunisi bonena doek. Mingka Josh tena na langsung ampakjari anjo jari patangna. Ia langsung na talipong patanna ballak riolonganna untuk ampaissengi mae ri anjo penemuan na. Pemilim ballakna pung akkana anjo doek na guppayya iamiantu patanna manggengna paraia memang sengaja na bolim ri tampak susahyya ni guppa.


Pertanyaan na ni cinik menarik ki. Trauma? Yahh kulle ni kana kamma mi anjo kapang. Mingka nakke todong tena ja na sapanno panno na kulle ni kana singkamma anjo. Nakke tak bangka ja, takbangka tojeng ja. Tena ja na lekba ku sangka sangka. Anne ni sakring ating ku erok ka sangkal ki apa apa perjalanan antu lekba ka ku lalo ri taung anne lekba mi ku alami ri taung anne. Anjo ngaseng ku sakring niak mi ri luarak na rencana lekba ka ku atorok riolo. Okee anjo parek ka trauma ri taung 2021 antu mi wattung ku harusuk na nakke ku lalangi mi bangku perkuliahan.


Se're ri antara jai siswa lari assulu battu ri kalasak na arenna Faris 9 taung. Masih na u'rangi ri ulung na, sebelum na niak gempa ri sikola na. Anjo wattua Faris erokki na sungke bokbok sikola na. Peristiwa ya anjo anjari pengalaman awala na Faris ri tangngah-tangngah na gempa ya. Na kana Faris wattu gempa ya niak, niak ki ri lalang na kalasak ka. Erokki na pasulu bokbok na battu ri tasa' na tena pa na sungke anjo bokbok na, battu tomm gempa ya. Anjari lari ngaseng ki assulu ri luara' kalasak ka. Anne kamma-kamma ya Faris trauma inji ri gempa, ka malla na na sa'ring wattu gempa lalua na tabai. Faris na ammak na Mifariani, harus ki mangungsi ri simpang appa ka anjo balla na panra' dudui na pakamma gempa ya 6,2 SR na goncangi ri Kabupaten Pasaman Barat.


Riolo nakke na manggeku a’balu kaset CD Bajakan ri pasara’ ka. Ka taua nontongi film ri VCD/DVD ri Tv na ri balla ato kamae poe. Kulle ammali manggeku oto na balla ka jai untungna a’balu kaset CD bajakan ka riolo. Anjo harga na kaset CD Bajakan ka poe lammoro ji, lima’ sa’bu ji se’re harga na. Tapi na jaman ka ta’ ganti tarrusu’ ki anjo kaset CD bajakan ka tena mi na laku. Anne wattua taua ngaseng nonton video ri Youtube tena mo ri kaset CD. Ka gampang mi tau nonton film ka hp a canggih mi kulle mi nonton jai na keroki ka niak ji kuota na. Anjomi anjari bangkrut ki usaha kaset CD bajakan na manggeku ri pasara’ ka.


Ku cini ki ri dallekang na poko unti a niak bayangan kebo ammenteng. Tena ku cini ki baji'-baji' ki ka sassangi anjo wattua. Anjari ku alle hp ku nampa ku sentere anjo poko unti a, astaga ta'bangka ku, erok ka ku sa'ring pingsang, niak baine penuh darah baju na ammanteng ri bokoang na anjo poko untia na cini ka a'jappa kale-kale. Makkala ki ku langngere ka nekkere mi kaleng ku wattu na ku cini ki, langsung ma lari kajili- jili antama tettere ri balla ku. Nampa mange ka ri ammak ku rakak ki. Na kana ammakku mentong anjo baine ya na ngai na pacini kaleng na ri tau jappa ya punna bangngi. Apa poe punna jappa kale-kalei ri dallekang na.


Lekbakna mange aklange-lange Jabal ri hotelka, na lu’lu’mi anne kalenna ammake handuk. Lekbakna anjo akjappai mange ri kamarakna, niak buru’ne maraeng amminawang ri bokona mingka napikkiriki tau siampik kamarak kutadek. Tena sallo antamaki lift Jabal, minawang tongi anjo buru’nea nampa naurang carita Jabal, kua ga’gana kalengta. Takkalassaki anne nyawana Jabal, takbangkai dende nasabak punna baine appau kamma injo, tenaja nang ngapa. Mingka punna buru’ne, mara’-maraengi nikasiak. Ta’muri-muriji anne Jabal, njari tena sallo niakmi ri dallekang pakkekbuk kamarakna Jabal, niak kijai anjo taua ribokoang, akkutaknangi ri Jabal kual kulleki nipake? Langsung mami larro Jabal nakana-kanai anjo buru’nea nampa mange nalapor ri sappamna anjo hotelka.


Kejaian na anjo watu ku nakke niak ri Belanda tepat na ri Amsterdam. Niak sekre tampak ri Amsterdam antu na pasadiang kanre baribbasak sannak lammorok na, ri Public Library. Kebetulan nakke lekba ma battu ri Amsterdam tatte 5 baribbasak, nampa anjo cafe na buka ki ri tatte 6. Nakke battu ri library sekitaran tatte 5.30 sambil anjo ku tayang tong mi nakke kaliling kaliling ma anjo perpus na, nampa tiba tiba niak panggilan alam. Nakke antama ma mae ri perpus ka nampa ku boya toilet na. Kahh tena niak tau rinjo modalak ku nakke sok tau ja. Anjo tulisan na bahasa belanda ii , Dames siagang Heres.


Masalah paking lompoa ri Indonesia kinne sitojengna loro nasabak tenamo kulle nikontrolki. Loro battu ri ballakna taua, utamana anjo pelastika, anjari salah sekre persoalang parallua nipikkirik. Mustina niak nagaukang pemerintayya sollanna tena na pila’ lompo anne persoalang loroa. Punna tena nikendalikangi, kullei timbo jai persoalang, salah sekrena iamintu kullei banjir dende. Annemi loroa napikkirik Usman, Kadisna Lingkungan Hidup, napikkiriki kalenna tena kulle naatasi anne persoalang loroa, njari munduruki. Nalappasaki jabatanna, nakua semoga niak tau maraeng kulle pikkiriki antekamma niatasi jeka loroa. Sitojengna anu dodong kamase Usman, nasabak erok dudui napabajiki anjo sisting loroa mingka tau ratenganna tenaja napeduli. Njari tena kulle niak naparek punna anjo rateanga teai ngapa-ngapa.


Nakke beberapa kali mae lampa kunjungi kota kota ri China kah urusan jamang jamang. Kulle kapang anjo ngaseng toilet umum ka nakke ku gappa kondisi na sannak menyedihkan na. Bahkan anjo ri Bandara Shanghai siagang Beijing antu labbi bajik kondisi toilet na tatta ji singkamma! Rantasak! Beberapa kali nakke antu ku cinik ki kamarak toilet na sanging anjo ji tau na salai tai na tena na siram ki. Nakke sanging ku tahan mami takmea ku ku tayangi sanggeng na naik ri pesawat ka barak kulle ka ri pesawat ka mo takmea dari pada harusuk ka niak ri toilet rantasak ka dededeh.


lanjut assikola mae ri kampuska akkulia ia mi injo ero na ngaseng sikamma anak burukne na anak bainea. Manna battu tamae assalanakna, eroki battu ri desa apapi pole injjo mantanga ri kota. Injo punna tama mo tawwa ri kampuska, nisakbu mi tawwa sitangnga anrungan mae ri sukseska. Anggapanna injo masarakaka, apa pi pole riolo punna tama mo tawwa sikolah ri kampuska, tantumi guppana jama jamang pore. Injo porea jama jamanna mannasa bati tannang mi tallasa ri lino. Ia mi injo, na punna riolo sanna susana tawwa lakkulia, maraengna ka sekde mintongi kampus pole. Sisala kamma kamma iyya inne, na sanna mo loena pakkuliang.


Loe mentodo’ towwa kabajikanna punna nibiasakangi kalea ammoli’ doek manna tassikekdek. Anjo agangku tau biasa akkaluruk. Mingga sibulangmi appakaramulai tena ammali kaluruk. Njari anjo doek pammalli kalurukna, naboliki. Niak tallu bulang tala akkaluruk, takkumpuluki tallu juta doekna. Anjo doeka, naballiangi vapor, kammaji kaluruk ka anu niiso’, mingka sikaliji ammalli iyya, tenaja na akmole-mole. Nampa nakuai taua tenaja na battalak dudu kandungangna lalang kamma kaluruk. Nakua bainenna, sannangi nyawana ka buru’nenna kullei ammari kaluruk, punna vapor ki tenaja na mallak dudu nasabak taniaji tembakau iyya, bau’ ji pole rasanna, apalagi anjoji doek naboli’-bolika napake ammalli vapor njari tenaja masalah mange ri bainenna. Punna niak tau niisseng akkaluruk, ki nyonyo’mi kua bajikangngangi nibolik doek pammalli kalurukta nampa niballiangi apakah intu mange anu bajika.


Gampang ki larro ri apa-apayya ngaseng punna battu mi mens ka, ka sensitif mi kaleng ta ri kasia'. Anjomi Kulleki gampang larro manna mamo na pakamma niak masalah ca'di ji punna battu mi mens ka ka sensitif mi kaleng ta. Erok mami ki larro ri kasia' ka na pakamma battang ta pa'risi ki na pakamma mens. Tea maki erok anjama apa-apa. Punna attinro ki nampa anyamang ri kasia' battang ta. Biasa na poe punna tena mo ri tahangi pa'risi na battanga, angnginung mami ki obat mens. Kulle tongi obat palannya' nyeria sikamma Paracetamol. Niak tong minumang botolan na sikamma Kiranti.


Nampa nakke ku catat ki alamat na anjo korban sepeda ya tena na bawa HP. Nampa nakke ku antarak mi moterek ammake taxi anjo awalak na (sopirik na todong minawang ngi ri wattu na urusuk korban na, na sare keterangan ri lokasi kejadian na siagang maraeng nga) Pas na battu na ri ballak ku, anjo sopirik na tena na erok ni bayarak. Mingka lekba na nakke ku paksa, iyaa akhere na erok na terima anjo doek ku sarea battu ri ballak garring mae ri ballak ku mo bawang. Jari katte saling ni doakan ji bawang. Kah bapak ku nakke lekba mo battu nakke ku palak mi ni antarak mae ri kantorok ku.